Egunkaria aurrera » “‘Egunkaria’-ren historian ez da egon ez aitortza ez konpontzerik”\n“‘Egunkaria’-ren historian ez da egon ez aitortza ez konpontzerik”\n2021, irailak 23\nZinemiran emanen dute gaur ‘Paperezko Hegoak’, Josu Martinez eta Samara Velteren ‘Egunkaria’-ren itxierari buruzko lana. Galdera bat du abiapuntu, Joan Mari Torrealdairi barrua jaten ziona: nola izan zen posible halako astakeria? Ahalik eta ahots anitzenak entzun dituzte erantzun baten bila.\n‘Egunkaria’-ren historia ez da injustizia baten historia bakarrik. «Izugarrizko ilusioz, oso modu zabalean, arduraz eraikitako herri proiektu oso-oso indartsu bat» dela nabarmendu dute ‘Paperezko Hegoak’ dokumentalaren egileek, Samara Veltek eta Josu Martinezek. «Sekulako irakaspena da hurrengo belaunaldientzat. Aldi berean, itxiera horrek zenbat dimentsio dauzkan eta min horrek zenbat jenderi eragin zion ulertzen laguntzen du».\nBertze ideia bat ere azpimarratu dute: auzipetuen gainera erortzen den gezur jasa hori ez du inork konpondu. Eta dokumentalaren kontalari nagusia den Joan Mari Torrealdairi, adibidez, benetan ikusten zitzaion min hori.\nJoan den otsailean estreinatu zen Euskal Telebistan ‘Paperezko Hegoak’, justu ‘Egunkaria’-ren itxieraren 18. urteurrenean eta sortu zenetik 30 urtera. ETB Nahieran-en ikusgai dago geroztik. Zein ibilbide egin du filmak eta zein sentsaziorekin zoazte Zinemaldiko aurkezpenera?\nJosu Martinez: ETBn ongi pasa zen, kritika onekin. Telebista katalanak, TV3k ere erosi eta emititu zuen, eta Madrilen ere, Zentro Dramatiko Nazionalean proiekzio batzuk egin dira. Bertan antzezten ari zen ‘Egunkaria’-ri buruz Fernando Bernuesek zuzendu duen ‘Sisiforen paperak’ obra, eta kontestualizatzeko dokumentalaren proiekzioak egin ziren. Niretzat behintzat sorpresa polita izan da Zinemaldian aurkeztea. Esan nahi du Zinemaldikoek, nahiz eta estreinatutako pelikula bat izan, interesa ikusi diotela.\nSamara Velte: Bai, niretzat ere ustekabeko opari bat izan da. Enkargu bezala hasi zen zerbaitek ibilbide bat edukitzen jarraitzen du, eta espero dugu aurrerantzean ere ibilbidetxoa egiteko aukera izatea. Badakit herrietan proiekzio batzuk antolatu nahian dabiltzala tokiko zinemekin.\nFernando Bernues (Tentazioak ekoiztetxea) aipatu duzu, Josu. Berea izan zen dokumentalaren hasierako ideia. Eskaintza iritsi zitzaizuenean nola egin zenuten zeuena proiektua? Samara, amaren sabelean zinen ‘Egunkaria’ jaio zenean. Itxiera gogoan duzu, baina 11 urte soilik zeneuzkan. Gero ‘Berria’-n lanean historiari aurpegiak jarri eta traumaren dimentsioa sumatu duzu.\nJ.M.: Ni amaren belaunetan nengoen. Pixka bat zaharragoa naiz, baina ez hainbeste (irriz). Tentazioak ekoiztetxea eta Tanttaka, Bernues eta Mireia Gabilondo, ‘Sisiforen paperak’ antzerkia dela-eta ‘Egunkaria’-ren gaiarekin bueltaka zebiltzan eta Euskal Telebistari proposatu zioten fikziozko serie bat egitea. ETBkoek esan zieten ezetz, baina gustura hartuko luketela dokumental bat. Fernandok deitu zidan, aurretik dokumental batzuk egina naiz haiekin. Garai hartan ‘Caminho longo’ egiten ari nintzen, baina interesgarria iruditu zitzaidan eta beste norbaitekin egitea planteatu nuen. Samara eta biok elkarrekin ari gara lanean EHUko ikerketa taldean, beste jende askorekin batera, eta proposatu nion, besteak beste gaia oso hurbiletik ezagutzen zuelako.\nS.V.: Egun batean telefonoak jo zidan, Josu Martinez agertzen zen, eta urte eta erdi geroago telefono dei horri bueltaka jarraitzen dut oraindik (barrez). ‘Berria’-n trebatu nintzen kazetari bezala nahiko gaztetatik. Egia da momentu horretan ez nengoela erredakzioan, Unibertsitatean nengoelako, baina halako proposamen bati ezetz esatea oso zaila da. Alde batetik badelako historia bat kontatu nahi duzuna, ondo gainera, ezagutzen dituzulako zuzenean inplikatutako pertsonak eta komunitate horren parte sentitzen zarelako, oso modu zabalean ulertuta baina modu txikian ulertuta ere bai. Oso garbi izan dut beti ‘Berria’-n ibili garenok ‘Egunkaria’-ri esker gaudela hor eta euskarazko kazetaritzak orokorrean zor izugarria daukala ‘Egunkaria’-rekin. Gainera, lehendabiziko aldia zen horrelako zerbait egiteko baliabide dexente zeudena. Aurrenekoz telebista publikoa zegoen atzetik, ekoiztetxe potolo bat ere bai bultzatzen… Aukera oso ona zen historia hori kontatzeko eta, aldi berean, kontzientzia geneukan ustez historia ezagun bat izanik ere oraindik gauza asko zeudela argitzeko eta merezi zuela kontatzea, adibidez, hurrengo belaunaldi batentzat.\nGaldera batetik abiatu zineten: zergatik itxi zuten? Eta horri erantzun nahian, bertze hainbat galdera sortu ziren.\nS.V.: Beharbada ‘Egunkaria’ auzia zabalik zegoen bitartean narratiba bat eraiki zen horren inguruan, adostasun soziala batzeko balio izan zuena, eta hori oso garrantzitsua zen. Baita babesa ere. Baina gure ustez, azalpen bat falta zen oraindik: 2003. urtean horrelako astakeria bat egitea zerk ahalbidetzen duen ulertzea. Denok dakigu gertatu zela, nola gertatu zen, horren atzean zer sufrimendu dagoen. Bai, baina aurretik nork erabakitzen du hori? Zer irizpideren arabera? Zer faktorek ahalbidetzen dute horrelako zerbait gertatzea? Oraindik arakatzeko espazio asko zegoela iruditzen zitzaigun, bazela terreno bat agian ordura arteko baldintza edo zirkunstantziengatik ez zena gehiegi ikertu eta, nagusiki, guk ere jakin nahi genuen. Guk eta zuzenean inplikatutako protagonista batzuek. Hasieratik oso harremanetan egon ginen Joan Mari Torrealdairekin, eta nik uste dut berari galdera horrek jaten ziola barrua: nola da posible? Zergatik? Noren ardura da hau benetan? Azkenean inork ez duelako ardura bere gain hartu. Hor gelditu zen eta kaltea eginda dago.\nJ.M.: Samararen ideiari tiraka, nik uste dut erantzun sinpleak eman zaizkiola gai honi. Zergatik itxi zuten? Euskalduna zelako. Eta erantzun konplexuago bat, osoago bat bilatzen saiatu gara. Ez dakit erantzun bat lortu dugun edo galdera gehiago. Galdera gehiago lortzean beharbada gertatu zenera gehiago hurbiltzen gara. Eta bai, Joan Mariren obsesioa hori zen: kausaraino joatea eta erakustea ahalik eta datu gehienekin eta modurik zorrotzenean nola gertatu ziren gauzak. Gu ere horretan saiatu gara, ahalik eta bariante gehienak biltzen, behintzat mapa bat egiteko, ikusleari ahalik eta pista gehien jartzeko gero berak osatu dezan bere erantzuna.\nBai, eta ahalegin horretan datu berriak eta ikuspegi zabalagoak ematen dituzue. Adibidez, kontatzen duzue ‘Egunkaria’-ren sorreratik bazeudela aurreiritzi batzuk proiektuarekiko, ez zelako instituzioekin lerratu, independentea zelako.\nJ.M.: Ematen du ‘Egunkaria’ itxi zutela baten bati bururatu zitzaiolako. Baina Torrealdaik behin eta berriz esaten zigun ‘Egunkaria’-ren itxiera Ajuria Eneako itunetik ulertu behar zela. Beste elkarrizketatu batzuek ere errepikatu duten ideia da. Orduan, ‘Egunkaria’-ren itxiera ahalbidetzen duena segur aski sorreraren kontestua da. Nola sortu zen. Deserosoa izan daiteke gogoratzea, baina egia da lehenengo seinalamenduak, ‘Egunkaria’ ETArekin lotu zuten lehenengo pertsonak, ez zirela Madriletik etorri, ezpada Euskal Herritik eta mundu abertzaletik, konkretuki EAJtik. Horrek ez du esan nahi, noski, haien errua denik. Baina bada klabe bat ulertzeko nola izan zen posible 20 urte geroago gezur oso hori eraikitzea.\nS.V.: Beharrezkoa da ‘Egunkaria’ sortu zeneko giroa zein zen ulertzea. Gauza bat seguru esan daitekeena da ‘Egunkaria’-k hasieratik izan balu itxi eta gero jaso izan duen babesa, bere historia oso desberdina izango zela. Baina ‘Egunkaria’-ren sorrera bera eta lehenbiziko urteak badira seinalamenduz eta susmo txarrez betetako ibilbide baten itzalak. Eta susmo horiek ereiten dira eta gero momentu batean beste biraketa bat har dezakete beste batzuen begietan. Guretzat garrantzitsua zen hori ere mahai gainean jartzea. Egia da itxiera eta gero badagoela kontsentsu oso zabal bat, denok babesten dugu, sententzia eta gero zer esanik ez, eta gaur egun denok gara ‘Egunkaria’-ren lagunak, baina ‘Egunkaria’-k hasieran ez zeuzkan hainbeste lagun eta hala ere aurrera egin zuen.\nHasieran ez zituen hainbeste lagun, baina argi gelditzen da herri proiektu bat zela bere sorreratik.\nS.V.: ‘Egunkaria’-ren historia ez da injustizia baten historia bakarrik. Izugarrizko ilusioz, oso modu zabalean, arduraz eraikitako herri proiektu oso-oso indartsu bat da. Ez dakit ordutik horrelakorik egon den, jendeak hain bere sentitzen zuena, eta hori ere kontatu behar da. Sekulako irakaspena da hurrengo belaunaldientzat horrelako zerbait sor daitekeela, eta aldi berean laguntzen du ulertzen itxiera horrek zenbat dimentsio dauzkan, eta min horrek zenbat jenderi eragin zion. Ez bakarrik atxilotutakoei, fisikoki torturatu zituztenei, ez bakarrik lanik gabe gelditu ziren kazetariei; askoz harago doa kalte hori. Seguruenik bilatzen zena eta lortu zena, zalantzarik gabe.\nJ.M.: Kontestu biolentoa nolakoa zen aipatzea ere inportantea iruditu zaigu. ETAk asko hiltzen zuen garai horretan Madriletik iruditzen zitzaien denarekin joan behar zela hori gelditzeko. Horrek ez du inolaz ere deus justifikatzen, baina kontuan hartzekoa da ulertzeko momentu batean jende bat jabetu ez izana ‘Egunkaria’-ren itxieraren astakeria guztiaz. Javier Gomez Bermudez epaileak (‘Egunkaria’ auziko epaimahaiburua, dokumentalean testigantza ematen duena) ongi esplikatzen du: beraien lehentasunak beste batzuk ziren. Joan den egunean Efeko kazetari batek galdetzen zidan ea nire ustez Espainian argi zegoen ‘Egunkaria’-rena injustizia bat izan zela. Nik esaten nion Euskal Herrian baietz, baina Espainian ez dudala uste. Azkenean, operazioak egiten ziren ETArekin bukatu nahian eta hau beste bat bezala pasatu zen. Ez da kontrakoa esplikatu: hau beste zerbait izan zela.\nArantzazuko pasartea esanguratsua da.\nJ.M.: Arantzazukoa ez da guk atera dugun historia bat, ‘Berria’-ko erreportaje batean kontatu zen lehen aldiz. Dirudienez, ‘Egunkaria’-ren operazioa ez zen han bukatzen. Egun batzuk geroago ehunka guardia zibil Arantzazuko santutegira joatekoak ziren zerbaiten bila. Hori gelditu omen zen PPko goi buru batek, elizaren ingurukoa bera, Joxe Joan Gonzalez de Txabarri espainiar Kongresuan EAJko diputatu izana zena abisatu zuelako. Honek hariak mugitu eta hala geldiarazi omen zen. Txabarrik berak kontatzen du hori, ez da esames bat. Behin eta berriz galdetu genion Txabarriri nor zen deitu ziona eta ez zuen esan nahi izan, baina elkarrizketako momentu batean bere izena aipatu zuela esan zigun.\nKontuan hartu behar da urte bat lehenago arte, Aznarren bigarren Gobernura arte, EAJk oso harreman onak zituela Madrilen PPrekin eta Gobernua babesten zuela.\nPasarte hori jakinda, kasik berez sortzen den galdera da ea ‘Egunkaria’-ren operazioaren berririk ez ote zuten izan eta izan bazuten zergatik ez zuten haririk mugitu gelditzeko.\nS.V.: Ez nintzateke ausartuko esatera Jaurlaritzan bazekitela ‘Egunkaria’-koa, beharbada egia da PPko dei hori oso ezohikoa izan zela Arantzazuko kasuan. Baina testuinguru horretan galdera sortzen da ea zergatik den posible operazio bat geldiaraztea eta beste batean inolako filtrorik gabe sartzea. Gainera, hurrengo egunetan dauden adierazpen asko ez dira babesezkoak. Oso zuhurrak dira, distantzia handiarekin. Sortzen da susmo bat ere kazetari eta Administrazio Kontseiluko kide horien inguruan. Nolabait ‘Egunkaria’-renari bide bat egiten uzten zaio.\nJ.M.: Nik uste dut hor ere erantzun ezberdinak daudela. Ez dute Jaurlaritzako guztiek berdin erantzun. Segur aski eurek ere nola erreakzionatu jakin gabe harrapatu zituen. Esan dezakeguna da galdera hori egin egin geniola Txabarriri eta bere erantzuna ezetz izan zen, ez zekitela inolaz ere eta ez zutela espero ere.\nHistoria lehen pertsonan bizi izan zutenen testigantzak jaso dituzue, anitzak. Bestetik, ‘Egunkaria’-ren beraren artxiboetatik ateratako irudiak daude, inoiz ikusi gabeak. Nolakoa izan zen dokumentazioa eta elkarrizketak egiteko lan prozesua? Nola oroitzen duzue?\nS.V.: 2020an egin genuen dokumentala eta pandemiako konfinamenduak harrapatu gintuen erdi-erdian. Horrek behartu gintuen formatua pixka bat aldatzera. Ondorioz, asko oinarritzen gara elkarrizketetan eta artxiboko irudietan. Ahalegin handia egin genuen dokumentazioan, guretzat garrantzitsua zen historiaren xehetasunak eta hariak ondo lotuta izatea buruan kontatzen hasi aurretik, hanka ez sartzeko, kontuan hartuta gu ere neurri batean berreraikitzen ari garela; ez ginen hor egon. Denbora dezente pasatu genuen elkarrizketak egiten grabatzen hasi aurretik. Gero, grabatzen hastera gindoazenean konfinamendua sartu zitzaigun tartean, nire haurdunaldia ere bai, eta prozesu akzidentatua izan zen zentzu horretan. Asmoa bageneukan Madrilera gehixeago jotzeko beharbada. Egokitu ginen eta emaitza ikusi duzuena da. Zuek Madrilen izan zineten, Josu. Ni ez nintzen joan.\nJ.M.: Niri gustatzen zait eta esango nuke Samarari ere gustatzen zaiola ikerketa fase hori (buruarekin baietz egiten du zarauztarrak). Dokumental honen planteamenduan hasieratik zegoen ahalik eta ahots gehien eta anitzenak plazaratzea, ikuspegi ezberdin horiek emateko, ñabardurak egiten joan zitezen eta denen artean kontakizuna eraikitzen. Guretzako irizpidea zen zerbait jakin dezakeen ororengana joatea. Hala, elkarrizketak eskatu genizkien Ministerioan erabakia hartu zutenei: Angel Acebesi, Ignacio Astarloari, Jaime Mayor Orejari… Guardia Zibileko hainbat kideri, Ibarretxe lehendakariari… Garai hartan ardurak zituztenei. ETAren inguruan zebilen jende bati ere bai. Denek ezetz esan zuten, arrazoi batzuengatik edo besteengatik. Ez genuena egin zen aniztasun hori kosta ahala kosta plazaratzea. PPko jende horrek ezetz esan zigulako ez genuen sartu PPko ez dakit nor zerbait esaten. Bestela arriskua zen objektibotasun horren aitzakian gaur egunetik eraikitako interpretazioak egitea. Horregatik, dokumentalean ez dago gaur egun aktiboan dagoen politikaririk.\nBereziki Joan Mari Torrealdairekin landutako proiektua zen. Ilusio handia zeukan. Zenbait bilera egin genituen; bera izango zen kontalaria, ahots nagusia. Inplikazio eta hurbiltasun handia sentitzen genuen berarekin. Bera grabatu behar genuen lehendabizi eta martxoaren 20an jarri genuen eguna. Justu orduan izan zen konfinamendua. Akordatzen naiz esan zidala: ‘Lasai, etorri nahi baduzue, baina kontuz ibil gaitezen, ez nago oso ondo’. ‘Lasai, Joan Mari, hau 15 eguneko kontua izango da. Pasatzen denean joango gara’, erantzun genion. Gauza luzatzen ari zen eta tarte horretan okertzen joan zen bere osasuna. Uztailean esaten zidan: ‘Agian irailerako hobeto egongo naiz, pena ematen dit zuek horrela uztea, nik egin nahi dut…’ Hil baino aste bat lehenago oraindik esaten zidan ‘itxoin pixka batean, espero dut hobeto egongo naizela’. Pena izugarria izan zen guretzat, joan zelako.\nHalere kontalari nagusi gisa mantentzea lortu duzue. Protagonismo hori ematea Adur Larrearen marrazkiek lagunduta.\nS.V.: Zorte handia izan genuen justu Jon Garaño eta Moriarti produkzio etxekoek abiatuta zeukatelako urte batzuk lehenago antzeko proiektu bat eta elkarrizketa batzuk grabatuta zeuzkatelako. Ez zen aurrera atera eta oraindik bazeukaten material hori. Orduan, beraiek eman zizkiguten elkarrizketa horiek eta horien gainean, animazio bidez, saiatu ginen ausentzia hori irudikatzen. Haiei esker izan zen.\nJ.M.: Oso eskuzabalak izan ziren. Segur aski Joan Mari da gai honi buruz gehien pentsatu eta ikertu duen pertsona. Oso pentsamendu egituratua eta osatua zeukan, datu askorekin, bere bizipenez gain.\nLan hau bada berari egindako omenaldi bat.\nBerari, eta berak aipatzen duen bezala, ‘Egunkaria’ babestu zuen herriari ere bai. Berak ongi laburtzen du zer hiru gauza erakusten ahal diren dokumentalean: ‘Egunkaria’-ren sorrera, nola itxi zuten, eta herri bizi bat, biharamunean zerotik beste egunkari bat sortzeko gai izan zena.\nJ.M.: Nik uste dut Joan Mari bizi izan zuen trauma izugarri horretatik salbatu zuena herria izan zela. Hainbesteko mina sendatzen lagundu ziona izan zen hain umiliatua sentitu zen bezala maitatua sentitzea, sinetsia eta herriarengandik babestua.\nS.V.: ‘Egunkaria’-ren historiak badauzka alderdi oso politak dimentsio kolektibo horretan, baina bestalde, dokumentalean errealitate oso gordin bati egin diogu aurre: ispiluaren edo kristalaren beste aldean, Espainia aldean, orduan zegoen indiferentziak jarraitu du eta, gainera, erabat ahaztuta gelditu da. Inork ez du horri buruz hitz egin nahi, inork ez du ardurarik hartu nahi oraindik gaur egun. Neurri batean gezur jasa hori momentu batean erortzen dena auzipetuen gainera ez du inork konpondu gerora. Eta Joan Mariri, adibidez, benetan ikusten zitzaion min hori. Gure jendeak sinesten digu, babesten gaitu eta horrek laguntzen digu, baina benetan ez da egon ez aitortzarik, ez konpontzerik. Eta hor arduradun asko daude. Ez genuen dokumental bat egin nahi polita zentzu horretan, ondo bukatzen dena. Ez. Historia hau oso modu gordinean bukatu da eta 18 urte geroago, jendea oraindik ondorioak sufritzen ari da. Ni behintzat horrekin gelditzen naiz.\nJ.M.: Hori ere kontestuak esplikatzen du. Borondate oneko jende askok, beharbada orduan ezikusiarena egin edo inportantziarik eman ez ziotenak, gaur beste tamaina bat hartuko liokete. Eta beharbada dokumentalak horretan ere ekarpena egin lezake, baldin eta ikusiko balitz Espainian. Orduan pasatzen utzi ziren gauza batzuk ezin ziren pasatzen utzi.\nS.V.: Umiltasun ariketa bat eginez, galdera asko geneuzkan hasieran eta batzuk erantzun dizkigute, beste batzuetan isiltasun esanguratsuak jaso ditugu, eta beste batzuk benetan jakin gabe jarraitzen dugu. Baina beharbada gai hauek bukatutzat ez emanez eta aldiro-aldiro berriz ateraz posible izango da pixkanaka galdera horiek erantzuten joatea eta kontatu daitekeen horren espazioa pixka bat zabaltzea. Agian hemendik urte batzuetara beste norbaitek galderak berriz planteatzen baditu, guk nahi genituen erantzunak lortuko ditu. Josu, has zaitezke zure ikasleei galdetzen ea zer iruditu zaien. Benetan jakin nahiko nuke Ajuria Eneko ituna esaten dugunean 18 urteko baten buruan zer karpeta irekitzen den.\nJ.M.: Jarri nien iaz dokumentalaren bertsio bat. Unibertsitatean irakasle naiz, Ikus-entzunezko Komunikazioan. Zeozer bazekiten eta gaia interesatu zitzaiela esan dezaket. Ate bat baldin bada gehiago jakiteko gogoa pizteko, ondo dago.\n« Kontatzearen ausardia Ametsa gauzagarria zen lekura »


Beyonce eta Jay Zi bikiak jaiotzetik atera ziren lehen aldiz\nBeyonce eta Jay Zee guraso gaztea, eta bere irudiak duela gutxi pozik zeuden zaletu paparazzi aurkezteko, ofizialki berpiztu zuten bizitza laikoa. Bikoteak dantza pop Rihanna urteko ongintzazko dantza bisitatu zuen.\nStar Diamond Ball\nKaritatearen alde - Clara Lionel Foundation-ek, onkologoekin eta onkologoekin, Emily Ratjakovski, Jamie Foxx, Petra Nemtsova, Lil Kimekin eta beste batzuekin Cipriani Wall Street-n bilduta New Yorken bildu ostean onkologia duten pertsonei laguntzen die. Beno, arratsaldeko izar nagusiak Beyonce eta Jay Z izan ziren, gurasoek ekainean egin zuten eta atzo ez zuten argazki galerietan agertu.\nJamie Foxx eta Jay Zee\nRihanna eta Beyonce\nIrudikeria lotsagarria eta lotsa txikia\nBeyoncé-ko 36 urte zituela, Sir eta Rumi bikiak jaio ziren hiru hilabetez, publiko aurrean zetazko mahiko soineko bat agertu zen, urrezko koloreko usaina, harri bihurriekin eta 47 urteko Jay Z soineko urdin ilun klasiko batekin jantzita, alkandora zuria tximeleta.\nJay Zee eta Beyoncé Diamond Ball-ekin\nAbeslariaren jantziaren dekorazio sakona ez bada behintzat beharrezkoa baino gehiago erakustea, hausnarketa ebakigarriak Beyonceren hankak ez ezik, ez zuen bere barruko arropa ere ezkutatzen. Abeslariaren jantziaren arabera, oraindik ez du bere harmonia berreskuratua berreskuratu, barruko arropa jantzi zuen.\nBeyoncek bere tenplua du\nErasotzailea Rihanna etxean sartu zen sexura berarekin\nArratsaldean pasatu ondoren, gurasoen erantzukizunak onartuak izan zirenean, bikoteak, eskuak eusten zizkion, etxera hurbildu ziren, haurrak eta alaba zaharrena, Blue Ivyren 5 urteko zain.\nCharlie Sheen-ek bere seme-alabak kanporatzen ditu Beverly Hills-en\n«Eguna izar batekin». Sarah Jessica Parker-ek oinetako onenak aukeratzen laguntzen du\nDiCaprio Screen Actors Guild Award saritua izan zen\nBillionaire James Packer bere ezkongai Mariah Carey ezkondu zen ezkontzaren bezperan\nChrissie Tayen oporrak antolatu ditu bere alabaren hasierako jaiotzaren omenez\nMedia ezin du deklaratu misteriotsua neska Colin Farrell\nLucy Hale eta Ian Harding\nAlessandra Ambrosiok 13 urterekin harremanak izan zituen seme-alaben aitarekin\nChloe Kardashian "harrapatu" Beckhamen besoetan\nVin Diesel eta Duane Johnson borrokatzen hasi ziren, "Forsage 8"\nRihanna zoriondu Queen Elizabeth II bere urtebetetzea\nCharlize Theron ederra "Blondes Atomikoak" multzoan zehar ibili behar al zenuen?\nEmma Watson eta Victoria Beckhamek beren arrebak bezala hasi ziren\nSexu desberdinetako haurrentzako gela bat diseinatzea\nArabiar Emirerri Batuak hotelak\nZer soinekoak neskato osoak dira?\nNola garajearen teilatua estaltzeko?\nGaizkileak zer jantzi?\nPlatinotik egindako eraztunak\nWafers - kaloria edukia\nUrinaren amaieran odol-zistitisa\nBeisaineko jaka zer jantzi nahi duen?\nPerla tabernara perretxikoentzako jantzi neguan\n33 aholku dirua aurrezteko\nUrteberriko haurrentzako soinekoak\nGeorgina Rodriguez eta Cristiano Ronaldo eleberri dotoreetan Lisboako Quina sariak banatzeko ekitaldian parte hartu zuten\nNola egin Frantziako manikura?


Kurutze saindurako bideaz.\n1. Hanitzer idorra zaiote hitz hau: Uko egiozu zure buruari, har kurutzea eta jarra¡ Jesusi. Bainan ez othe da idorrago azken jujamendu eguneko hau: Nitarik urrun, madarikaluak, zoazte bethiereko surat? Kurutzearen ekartzeko manamendua orai beretik gogo onez entzuten duena eta bethetzen, bethiereko surat deraman hitzak ez du izituren.\nHorra zer gogoetaratuko duen zeruko kurutzeak, jujatzerat jinen delarik Jesus. Orduan kurutzearen zerbitzari guziak, Jesus kurutzefikatuari jarraiki zaizkonak, Jesus jujearen ganat fidantza handirekin hurbilduko dira.\n2. Kurutzearen eremaiteak zendako izitzen zitu, zeruko bidea izanki-ta? Kurutzean da salhamendua, kurutzean bizia, kurutzean etsaien kontrako geriza, kurutzean zerutikako gozoaren ithurburua, kurutzean arimaren indarra, kurutzean bihotzaren zoriona, kurutzean bertutearen goiena, kurutzean saindutasun osoa.\nArimak ez duke salbamendurik, ez eta bethiereko biziaren esperantzarik, kurutzean baizik. Kurutzea harturik beraz, jarrai Jesusi, eta bethiereko bizirat helduko zira. Berak ereman du lehenik bere kurutzea eta zuretzat hil da kurutzearen gainean, zuk ere zure kurutzea ereman dezazun, eta kurutzearen gainean hiltzeko lehia dezazun ukan. Harekin hiltzen bazira, harekin ere zira biziko. Oinhazeetan haren lagun bazira, zeruko lorian ere haren lagun zira izanen.\n3. Bi alderdi baditu beraz kurutzeak eta kurutzearen gainean hiltzeak. Egiazko bizirat eta bihotzeko bakerat heltzeko bertze biderik ez da, kurutze sainduarekilakoa eta egun oroz hiltzezkoa baizik. Joan norat-nahi, iker bazter guziak, beha goiti, so beheiti, gainean bide hoberik ez duzu kausituko, ez eta beherean bide seguragorik, kurutze sainduaren bidea baino.\nOro zure nahikunde eta xedeen arabera jiten bazaizkitzu ere, atsegaberik baizik ez duzu kausituko, zuk nahi ala ez, eta beraz bethi kurutzea duzu aurkituko. Alabainan bethi dukezu edo auhen gorputzean putzean edo nahigabe bihotzean.\n4. Batean Jainkoak zitu debalde utziko, bertzean gizonek zaphatuko. Gehiago dena, zuhau izanen zira zure buruari poxelu, eta bizkitartean ez duzu zure burua ezeztatzen edo arintzen ahalko, bainan Jainkoak nahi dueno jasan beharko. Jainkoak nahi du alabainan nekeen jasaiten ikas dezazun kontsolamendurik gabe, haren eskupean osoki jar ziten eta zu baitan umilago egon.\nJesusen auhener nehor ez da hain minbera, auhen berak jasaiteko dituena bezala. Kurutzea beraz bethi xutik dago eta bethi zure bidean. Norat-nahi joan, kurutzeari ezin ihes egin: non-nahi, zure burua zurekin baderamazulakotz, zure burua duzu bethi kausituren. Itzul goiti, itzul beheiti, itzul kanporat, itzul barnerat, orotan kurutzea hatzemanen duzu; orotan baitezpada pazientzia hartu behar, bihotzeko bakea eta bethiereko saria nahi baditutzu.\n5. Kurutzea gogotik badakarrazu, hak ere ekarriko zitu zu eta helduko nahigaberik ez den lekuaren mugaraino; ez baita hura lur gainean. Kurutzea zinkurinaka eremanez, zure buruari zama bat gehiago diozu emaiten, eta bizkitartean berdin dukezu baitezpada ereman beharra. Kurutze bati ihes egiten badiozu, duda-mudarik gabe bertze bat aurkituko duzu, orobat dorpeagoa.\n6. Gizonetan nehork bazter ez dezakeena, zuk baztertzea uste duzu? Sainduen artean, bizi zireno, nor izan da kurutze eta nekerik gabe? Jesus Jaunak berak oren bat ez du iragan auhenik gabe mundu huntako egunetan: Kristok behar zuen, dio berak, baitezpada pairatu eta hiletarik piztu, eta bide hortaz bere ospean sartu. Kurutzearen errege-bide hortaz bertze biderik zendako bilha beraz zuk?\n7. Kurutze eta oinhaze izan da Jesusen bizi guzia: pausa eta zoriona zendako bilhatzen duzu zuk? Zure burua enganatzen duzu, enganatzen, bizi hilkor hau guzia nahigabez bethea, eskualde guzietarik kurutzez landatua izankita, atsegabeen jasaiteaz bertzerik bilhatzen baduzu.\nBertutean nor ere baita barnago sartzen, hak berak maiz kurutze dorpeagoak ditu kausitzen, desterruak emaiten dion bihozmina Jainkoarentzat duen amodioak handitzen diolakotz.\n8. Bainan hola leherturik daukaten atsegabeen arintzeko ez du kontsolamendu eskasik, oharturik baitago kurutzearen jasaiteari ondorio hoberenak darraizkola. Kurutzea ezen gogo onez onhartzen duenetik, haren nahigabeek beren hazta galtzen dute, Jainkoak lagunduren duelako fidantzak ezeztatzen baitiote. Eta auhenek zonbat ere baitaukote gorputza lehertuago, hanbat ere bihotza Jainkoaren graziak azkarturik dauko.\nJesus kurutzefikatuarekin eite nahiz, oinhazeak eta nahigabeak hain ditu maite, eta amodio horrek hainbertzetaraino du azkartzen, non ez bailuke auhen eta oinhazerik gabe bizi nahi: zonbat ere baitu nahigabe dorpe gehiago jasanen, Jainkoak hanbatez maiteago duela daukalakotz.\nSegurantza hori Jesusen graziak dakar, ez gizonaren bertuteak; graziak gure gorputz ahulean badu hainbertze ahal eta indar, non, bere jitez higuin zituen eta bazter uzten zituenak oro, gizonak eskatzen baititu eta maitatzen, bihotza berorik.\n9. Kurutzearen jasaitea, haren maitatzea, gorputzaren heztea eta arimaren meneko ezartzea, ohorer ihes egitea, laidoen gogotik onhartzea, bere buruaren gutiestea eta bertzeek gutiets dezaten agiantzea, kalte eta nahigabe guzien gogotik hartzea, lurreko ontasunen gutiziarik batere ez ukaitea, hoik oro ez doazko gizonaren jiteari.\nHoien egiteko zure indarrer bazaude, deusik ez duzu eginen ahalko. Bainan Jainkoari bermatzen bazira, zerutik igorriko dautzu hak indarra, eta bai mundua bai zure gorputza garaituko ditutzu. Fedea balin bada zure erredola, eta kurutzea zure eskuetako makila, debruak ere —zure etsaiak— ez zitu izituko.\n10. Beraz Jesusen zerbitzari on eta leial bati doakon bezala, kurutzearen gizonki eremaiteko erne zaude, Jesus, zu maitez, kurutze baten gainean hil denaz geroz. Hanitz atsegabe eta nahigabeen jasaiterat zaude mundu hits huntan; non-nahi izan, bertzerik ez dukezu; non-nahi gorde, bertzerik ez dezakezu aurki. Ezin begira zitazkenaz geroz, gaitz hoien gogotik jasaitea duzu ihes-bide bakharra. Jaunaren kalitzatik edazu gogotik, haren adiskide nahi bazira eta zeruan nahi baduzu harekin jarri.\nKontsolamenduak utz Jainkoaren gain, berak nahi bezala eman dietzatzun. Nahigabeen jasaiteari zaude zu eta sinets kontsolamendu handiena duzula hor; ezen lur huntako oinhazeak ez dira zeruko loriaren bethe, zeurez zeure jasaiten ahal bazinitu ere guziak.\n11. Atsegabea, Jesus maitez, on eta gozo kausitzen duzunean, dohatsu zu: mundu huntan berean baituzu kausitu zerua. Nahigabeen jasaitea gogor zaitzuno eta heier ihes egitea duzuno bilhatzen, dohakabe zu: urrundu nahi duzun atsegabea jarraikiren baitaitzu bethi.\n12. Nahigabeak jasan behar ditutzunaz geroz eta ororen buruan hil, —jasaiteari bermatzen bazira eta ontsa hiltzeari jartzen, laster hobetuko zira eta bakea kausituko duzu. Jondoni Paulo bezala hirugarren zeruraino altxatua bazina ere, nahigabe bihirik ez jasaitea batere ez zinuke segura. Nik, dio Jesusek, erakutsiko diot nere izenaren gatik zonbat behar duen jasan.\nZure egiteko bakharra beraz nahigabeen jasaitea da, Jesus maitatu nahi baduzu eta bethi zerbitzatu.\n13. Ai! Jesusen gatik zerbaiten jasaiteko on bazina, zer ohorea zuretzat! Zer bozkarioa luketen Jainkoaren saindu guziek, zer erakuspen ederrak zure lagunek! Guziek pazientzia goresten, gutik ordean hartzen.\nZonbait atsegabe ttipi Jesusentzat jasan dezazun ez othe litake zuzen, hainbertzek munduarentzat handiagoak jasaiten dituztelarik?\n14. Sinets errotik zure biziak egunetik egunerako heriotze bat behar duela izan. Eta nor zonbat ere baita bere buruaren alderat gehiago hiltzen, hanbatez da geroago azkarrago Jainkoarentzat bizitzen hasten. Zeruko gauzen aditzeko nehor ez da on, non ez dituen atsegabeak Jesusen gatik umilki jasaiten.\nJainkoari deus ez zaio laketago, zuhaurentzat deus ez da hoberik, Jesusen gatik gogo onez pairatzea baino. Bietarik batean, kontsolamenduen ukaitea baino, Jesusen gatik atsegabeen jasaitea maiteago behar zinuke; hola eite gehiago bazinuke Jesusekin eta iduriago zinitake saindu guziekin. Zure merezimendua, ezen, eta aitzinamendua ez datxizkote kontsolamenduer eta atseginer, bainan atsegabe handier eta hauien Jesusentzat gogo onez jasaiteari.\n15. Pairatzea baino hoberik balitz gizonaren salbamenduko, segur Jesusek hitzez eta obraz erakutsi zaikuken. Bere dizipuluak, ezen, eta jarraiki nahi zaizkon guziak kurutzearen bizkarreratzerat garbiki deitzen ditu, diotelarik: Nor ere nahi baita nere ondotik jin, bere buruari uko egin bezo eta, kurutzea harturik, jarrai bekit.\nGuziak irakurtu eta ikertu ondoan, hitz hau bekizu buruan geldi: hanitz atsegabe behar dela jasan, Jainkoaren erresuman sartzeko.


Panderoa - Santo Tomas Lizeoa\n 5 Hedatuz 5 Panderoa\nPanderoa jotzen ikasten hasiko dira. Euskal Herriko folklorearen parte diren kantak landu eta ezagutzeaz gain, euskal kanten ohiko erritmoak ikasiko dituzte. Honela, euskal kanta hauei eta trikitixaren laguntzaz, panderoarekin erritmoa jarriko diete.\nEuskal kantak landuz, kantuaren ondare balioari eustea bultzatuko da; era berean, euren harremanak indartzea eta jendaurrean aritzeko gaitasuna lantzea lortuko dute. Gainera, panderoarekin, musika entzunez, erritmoa mantentzea eta trikitixaren inguruko jakinmina piztea sustatuko da.


Ricardo Echepare Zugasti zendu da — Eibar.ORG | Eibarko peoria\nHemen zaude: Hasiera / Blogak / Harrikadak / Ricardo Echepare Zugasti zendu da\nRicardo Echepare Zugasti zendu da\nMikel Iturria 2021/10/31 08:55\n79 urterekin hil da aste honetan bertan Ricardo Echepare irakaslea.\nDuela hilabete gutxi ikusi nuen azken aldiz. Etxetik ari nintzen oraindik lanean. 11:00ak aldera kafe bat hartzera hurbildu nintzen Donostiako Artikutza tabernara.\nBi lagun, hirugarrena handik gutxira gehitu zen mahaira, mano-mano arrautza frijituak eta urdaiazpikoa jaten terrazan, ardo botila baten laguntzaz. Etxerako bidean konturatu nintzen haietako bat Ricardo Echepare zela.\nApenas izan dut berarekin harremanik, baina bai gogoan dudala selektibitate azterketa egitera ekarri ninduela 1986ko ekainean Donostiara.\nSemearekin, Ricardo Etxepare, egin bainuen batxilergoa Irungo Pio Baroja institutuan. 1982ko irailean hasi eta 1986ko ekainean bukatu.\nEgun hartan Renault (11 modeloa?) markako autoaren atzeko aldeko ateetako bat zabaldu, eserleku batean eseri eta isil-isilik etorri nintzen Amarara aita-semeekin. Oker ez banago, garai hartan Donostiako Ingeniaritza Eskola Politeknikoko zuzendari zen, Gobernu Zibilaren beste aldean zeukan orduan egoitza Eskolak, eta guk azterketa aldameneko institutuan.\nBertako zuzendari zela, semeak kontatu zidan anekdota polita dut gogoan iltzatuta. Aitak "Echepare, cabrón" idazten harrapatu zuela pertsona bat eskolako bulegoko atean. Eta ez, ez zen ikasle bat egilea: irakasle bat baizik. Kar, kar, kar.\nEzaguna izan da Echepare unibertsitate munduan egindako ibilbideagatik: Euskal Herriko Unibertsitateko Udako Ikastaroetako zuzendari hogeitik gora urtez, besteak beste.\nBaina sartu-irtenak egin zituen politikan 1980ko hamarkadan.\nNik gaurkoan gogoratu nahi dut Irungo alkate izan zela hilabetez, 1983ko maiatzaren 23an izendatua izan ondoren. Ekainaren 30ean (bai, San Martzial egunean) Iruñeko (bai, Nafarroakoaren menpe zegoen orduan Gipuzkoa judizialki) Lurralde Auzitegiak atzera bota zuen izendapena, Alderdi Sozialistaren izenean Fernando Mugica Herzogek egindako helegitea onartuz. Epaileen arrazoia: alkatea aukeratzeko botoa sekretupean egin behar zutela zinegotziek, ez eskuak altxatuta.\n10 zinegotzi zituzten sozialistek, 8 EAJk, 2na Euskadiko Ezkerrak, HBk, CPk eta bakarra Uranzu hautagaitza independenteak. Jeltzaleez gain, maiatzean HBko eta gaur egungo PPren aitzindari izandako zinegotziek (Coalición Popular marka zuen garai hartan Alianza Popular alderdiak) eman zuten Echepareren aldeko botoa.\nUztailaren 11n errepikatu zen botazioa eta orduan Alberto Buen Lacambra izan zen aukeratua (loturan El Paísek argitaratutako kronika).\nOihartzuna izan zuten uztaileko egun hartako gertaerek, hautestontzia balkoitik behera bota baitzuen pertsona batek. Oker ez banago, nire auzoko bat izan zen.\nAtzoko prentsa digitala zerbitzua erabiliz, kontsultatu ditut 1983ko uztailaren 12ko Gipuzkoako periodikoak: DV eta La Voz de Euskadi (Pepe Rei zuzendari). Egin ez dago eskuragarri sarean. El País egunkariaren webgunean ikusi dut egun hartako azala. Latzak kontakizunak.\nGipuzkoako politikaren baitan izen potoloa zuten batzuk egon ziren udako egun hartan Irungo pleno aretoan: Roman Sudupe, Enrique Casas, Gregorio Ordóñez, Kepa Aulestia, Odón Elorza...\nGeroztik Irunen sozialistek izan dute alkatearen aginte makila: Alberto Buen Lacambra eta José Antonio Santano.\nBeti galdetu izan diot nire buruari zer gertatuko zen Echeparek 1983ko hartan alkatetza eskuratu eta mantendu izan balu. Baina hori politika fikzioa egitea litzateke.\nBere onerako urte asko egin zituen unibertsitate munduan, alderdietako politikatik aldenduta.\nGugan bego, Ricardo Echepare Zugasti (argazkia bertatik hartu dut)\nP.S.: Zer esango zukeen Zientziaren Museoaren lekualdaketaz? Lagun batek atzo zioen bezala, mende baten bueltan hainbat gipuzkoarrek lortutako aurrezkiak ari da bankua (Kutxabank) urte gutxi batzuetan xahutzen.\nHa muerto Ricardo Echepare Zugasti, este apunte en castellano.\nAzaroaren 1eko eguneratzea. Markosek komentarioan aipatzen duen Baionako Ikerketa gunearen lotura.\netiketak: ricardo_echepare, heriotza, ricardo_etxepare\n1983ko maiatzaren 23ko gauean adostu zuten hitzarmena garai hartako Bidasoaldeko HBko arduradun “Triki” Martinez Olaskoagak eta Ricardo Etxeparek HBk jeltzaleei emango zietela botoa. Trikik goizeko 1:30ak aldera aparkatu zuen autoa Etxepare bizi zen Nafarroako Ibilibideko atariaren aurrean. Ordu beteko txangoan zehaztu zituzten xehetasunak. Hilabete luze hori salbu, sozialisten esku egon da alkatetza Irunen hauteskundeak egiten hasi ginenez geroztik.\nEtxepareren emazte Mari Karmen Igiñizek musika irakatsi zigun Iñaki eta Patxi Apalategi, Mikel Alberdi, nire anaia Iñaki eta bostoi, solfeo eta piano. Egongela hartako apal batean Agatha Christieren liburu guztiak zeuden, txukun-txukun ordenaturik, zale amorratua baitzen Ricardo.\nSeme bi zeuzkaten, Rikardo, garai hartan Rikardito, eta Lauren. Lauren, oso txikitan, bizpahiru urte, mahai baten gainean esertzen zuten, edo pianoaren gainean. Batzuetan moja bat sartzen zen gelan, Mendeluko Villa Juanitako Pilar, eta Lauren kantuz hasten zen, gregorianoa, aleluia, eta Pilar bedeinkatu egiten zuen eskuz. Oso barregarria izaten zen.\nRikardo Etxepare Igiñiz eta bere lankideak sekulako lana egiten ari dira Iker izeneko Baionako ikerketa gunean (ezin dut esteka erantsi).\nMikel Iturria dio:\nMari Karmenekin tratu gutxiago izan dut, Markos. Etxe horretan kulturak izan du beti pisua.\nMila esker komentarioagatik.\nEa Baionako ikerketa gunearen lotura txertatzerik dudan apuntean bertan.\nBarkatu Markos (aupa, 'cousin'!), zuzenketa ttiki batekin natorkizu:\n'Triki' (Jabier) Martinezen bigarren abizena Ibargoien zen, ez Olaskoaga. Orain dela hilabete batzuk hil zen (Hendaian ustez eskuin muturreko agenteek bortxaz desagerrarazitako bere osaba Tomas Hernandez errefuxiatu anarkistaren gorpuzkiak oraindik aurkitu gabe; ikus Iñaki Egañaren artikuluetan). EIAtik (Euskal Iraultzarako Alderdia, gerora EEn integratua) HBrako bidea egin zuen 'Triki'-k, eta bi alderdi horiekin izan zen Irungo zinegotzi. Asko izango zuen kontatzeko, ikusitakoak ikusita eta bizitutakoak bizituta... (Gugan bego!). Eta ondo legoke jakitea zer hitzartu zuten 1983ko maiatz hartan EAJk eta HBk, azken honek Etxepareren aldeko botoa ematearen truke.\nBuen Lacambraren hautaketaren ingurukoak gaztetxoa nintzela gogoratzen ditut, zalaparta haundia sortu baitzen (idatziz zerbait azaldu nion oporretan zebilen lehengusu bati). Handik urte batzuetara horren gaineko xehetasun eta irudi gehiago bildu nituen Mertxe Tranche historialari irundarraren ahotik nahiz Irungo Udal Artxiboaren Hemeroteka sailetik.\nOroimenak ez badit huts egiten, Mari Karmen Igiñiz bera edo bere ahizpetako bat izan genuen Musika irakasle ikastolan; ordu hartan 'Erritmo' zuen izena ikasgaiak.\n@Mikel: beti bezain mamitsuak eta interesgarriak hire post eta apunteak! Milesker!\nHala da, Xaun, lehenbizi Marilen Igiñiz ibili zen Erritmo irakasle, eta gero Mari Karmen bere bai.\nTrikiren biografiari begira, bestalde, ez da ahaztu behar aurrenetakoa izan zela Irunen Errealaren, Athleticen, Real Madriden eta beste edozeren gainetik Barça jartzen. Aduanetako bistak, ia denak espainolak, haserretu edo izutu egiten ziren Barçaren aldeko eta Madrilen aurkako Trikiren predikuak entzunda. Mini Morrisa erosi zuelarik, SS matrikula ezin itsusiagoa saihesteko, Bartzelonaraino eraman eta hango B dotoreaz matrikulatu zuen.\nBarka, Mikel, inoren etxean sartu eta etxeko jaunaren baimenik gabe beren artean solasean hasten diren pelma horien antza hartzen badiguzu.\nMari Karmen bere bai> Mari Karmen bera, Marilenen ahizpa\nAupa, Xaun eta Markos.\nNiregatik segi lasai zuen arteko solasa.\nMila esker bioi.\nMila esker, Iturri!\nAuskalo nondik nora nahastuko nituen Ibargoien eta Olaskoaga, soinuaren antzagatik ez, behintzat. Amaren bigarren abizena izango zen, agian? Interneten bilatu dut eta bada Hondarribian Juan Bautista Ibargoyen Olascoaga bat, baina XVII. mendean jaioa. Lehen begiratuan, ez dirudi Juan Bautista hori zenik Trikiren ama.\nBai Iturrirentzat eta bai Xaunentzat interesgarria, nik uste: Melitón Manzanas San Martzial magaleko hilerrian dago lurperatua, hilerriko Santa Elena kalean, Melitónen aita Melitón bezala. Jakingo zenuten beharbada, ni ostegunean ohartu nintzen. Erromesaldian krabelinak jartzera joan nahi izanez gero, badakizue. Argazkia atera nuen baina ez dakit nola txertatu.\nMila esker, Iturri! Auskalo nondik nora nahastuko ... Markos Zapiain, 2022/06/05 12:36\nAupa, Xaun eta Markos. Niregatik segi lasai zuen ... Iturri, 2022/06/03 14:18\nMari Karmen bere bai> Mari Karmen bera, Marilenen ... Markos Zapiain, 2022/06/03 12:18\nHala da, Xaun, lehenbizi Marilen Igiñiz ibili zen ... Markos Zapiain, 2022/06/03 12:15\nBarkatu Markos (aupa, 'cousin'!), zuzenketa ttiki ... Xaun, 2022/05/20 10:15\n15 baino bastante gehiago izango dituzu zuk! ... xabier mendiguren, 2022/05/15 22:43\nZure apostoluetako bat naiz ni, Mikel! Estutua! Imanol, 2022/05/15 15:25\nEskerrik asko, Mikel! Zorionez, nik uste, ... Iñaki Murua, 2022/05/15 09:16\nLoiolakoarekiko injustizietan zegoen Wikipedian ... Luistxo, 2022/05/01 10:03\nHala da, Iñaki. Ikuskizunaren kultura horrek ... iturri, 2022/03/04 10:33\nGozatu zale 2022/06/18\nTokietara bueltatzen garen animaliak gara 2022/06/04\nFeli Artano: «Torturatu eta ez zuten berehala hil. Hiru hilabete pasa ziren» 2022/05/21\nHamabost lagunentzat idazten 2022/05/15\nMertxe García: «Ez dugu dominarik nahi, ez omenaldirik, ez bazkaririk, ez koadrotxorik, ezertxo ere ez...» 2022/05/05


Konfinamendua arintzeko ikuskizuna eskaini du Martin Bertsok - Lea-Artibai eta Mutrikuko Hitza : Lea-Artibai eta Mutrikuko Hitza\nKonfinamendua arintzeko ikuskizuna eskaini du Martin Bertsok\nBalkoira aterata haur eta gaztetxoak entretenitzeko emanaldi berezia eskaini du Markina-Xemeinen.\nMartin Bertso balkoian, kantuan eta dantzan.\nJoan den astean Tiritatxok Ondarroan egin zuen modura, jolasa, musika eta dantza uztartu dituen ikuskizuna eskaini du Irrien Lagunakeko Martin Bertsok gaur [martxoak 26] Markina-Xemeinen. Balkoira aterata haur eta gaztetxoak entretenitzeko emanaldi berezia eskaini du, etxeko egonaldia arinagoa egin aldera. Irri eta dantza egiteko aukera pozik eta txalo beroekin hartu dute inguruetako ume eta nagusiek. Irrintzi luzea ere bota dute guztiek batera.


GFA Kultura: webgune berritua Sustatu.eus - Teknologia albisteak\nGFA Kultura: webgune berritua\n2006-05-02 : 18:05\nGipuzkoako Foru Aldundiaren Kultura Zuzendaritzaren webgune berriaren aurkeztu dute gaur Donostian sail honetako arduradunek eta Entrewebs enpresakoek. Foru aldundiaren oharrak dioenez, "pixkanaka Web 2.0 izeneko errealitate berria ezartzen ari dela hartu behar da kontuan". Horren ondorio batzuk ikusten dira webgune berrian, bereziki RSS jarioen erabilera.\nHala dio Foru Aldundiaren oharrak:\nBada, webaren erabiltzaileei gure jarduerei buruzko informazio zabalagoa eta arinagoa eskaintzen saiatu gara. Horretarako, RSS erabiltzen dugu, eta harpide egiten direnei, informazioa alarma antzekoaren bidez ordenagailuan jasotzeko aukera ematen dugu. Alarma horiek atal ezberdinetan banatu ditugu: atal orokorraren harpide eginez, erabiltzaileak gai guztien informazioa jasoko du; gai jakin batean harpidetze eginez gero, berriz, gai horri buruzko informazioa jasoko du: erakusketak, ondarea, jarduerak, argitalpenak edo liburutegiak. (...)\nGainera, Nere bulegotik izeneko bloga sortu dugu, kulturaren alderdiei buruzko ikuspegi hurbilagoa eskaintzeko, alde batetik, eta nahi duen edonorekin hitz egiteko, bestetik.\nBukatzeko, beste nobedade batzuk aipatu daitezke. Edukiak Creative Commons lizentziapean eskaintzen ari gara. Nahiz eta edukiak egileenak izan, erabilera libreko eduki kopurua handitzea da gure asmoa. Eta, horretarako, Atribuzioa-Ez komertziala- Berdin banatu Creative Commons lizentzia erabiliko dugu ahal dugun heinean.\nHonez gain, komunikazioa errazte aldera, sortu berri diren produktuetako beste bat jarri dugu abian: Interneteko telefonia edo VoIP. Zehazki, jarri duguna Skype programa da, eta hori erabiliz, hainbat aukera izango du erabiltzaileak gurekin harremanetan jartzeko, hala nola bideokonferentzia, telefonoa IP, edo txata.\nBerritasun guzti hauek gure web guneko orri gutxi batzuei besterik ez dizkiegu aplikatu. Hemendik aurrera, lehendik ezagutzen dituzuen orriak web berri honetara egokitzea izango da gure lana.\nWebgune berria gipuzkoakultura2.net helbidean dago.\nNere bulegotik bloga bi hizkuntzatan dago, baina ez dago argi autorea edo autoreak nor diren. Beste atal batzuek ere blog itxura daukate, azpiegituraren aldetik bederen: erantzunik gabe, baina albistegi inbertsoaren eredu ezaguna, RSS-arekin. Adibidez, Argitalpenen atala. Eskaintzen dituzten RSSak hemen dituzu.


Ekainaren 10era arte izen-emateak formalizatu ahal izango dira uztailean Oporretan ere Euskaraz programan parte hartzeko | Ayuntamiento de Amurrio\nHasiera » Ekainaren 10era arte izen-emateak formalizatu ahal izango dira uztailean Oporretan ere Euskaraz programan parte hartzeko\nEkainaren 10era arte izen-emateak formalizatu ahal izango dira uztailean Oporretan ere Euskaraz programan parte hartzeko\nAisialdiko jarduera ludikoak dira, bost eta hamabi urte bitarteko adingabeei zuzenduak.\nBeste urtebetez, Amurrioko Udalaren Euskara Batzordeak Oporretan ere Euskaraz programaren edizio berri bat antolatu du, bost eta hamabi urte bitarteko haur eta gazteei zuzendutako aisialdi-jarduerei buruzkoa. Uztailaren 1etik 26ra izango dira, Lucas Rey eskola publikoaren instalazioetan, 10:00etatik 13:30era. Matrikularen prezioa 56,13 eurokoa izango da Amurrion erroldatutako ikasleentzat, eta 110,20 eurokoa erroldatuta ez daudenentzat. Bi anai-arrebak edo gehiagok parte hartuz gero, matrikularen prezioa 50,52 eurokoa izango da bakoitzarentzat, eta, erroldatuta ez baldin badaude, 106,65 eurokoa parte-hartzaile bakoitzarentzat. Matrikularen prezioa Laboral Kutxan ordainduko da, Amurrioko Udalaren kontu honetan: 30350089180890020005. Izena emateko epea ekainaren 1etik 10era bitartean izango da\nIzena emateko orria eta banku-ordezkagiria Kultur Etxean entregatuko dira ekainaren 1etik 10era bitartean. Taldeak osatzeko, beharrezkoa izango da gutxienez hamar parte-hartzaile biltzea. Ekainaren 17an onartutako pertsonen zerrendak argitaratuko dira.\nEzinbestekoa izango da B edo D ereduan matrikulatuta egotea programan parte hartzeko. Jokoetan, kirolean, igerilekuen animazioan, abestietan, tailerretan, hamabostaldiko irteeretan, Amurrioko mendiak eta auzoak ezagutzeko txangoetan eta bestelako jardueretan oinarritzen da programa.


Realme-k berriro harritzen gaitu Realme X50 Pro 5G | berriarekin Gadgeten berriak\nRealme Indiako enpresa iaz iritsi zen ofizialki Espainiara smartphone batekin, the Realme X2 Pro eta Realme 3 Pro, teknologia berriena eskaini zigun prezio merkean baino gehiago eta aurrekontu guztietarako, eta horrek aukera eman zigun Amazonen gehien saldu ziren modeloak, fabrikatzaileak erabiltzen duen Espainiako banaketa kanal nagusia.\nMWC ospakizunean, Realmek errendimendu handiko telefoniaren munduarekiko konpromiso berria aurkeztu nahi zuen prezio merkean, OnePlusek eta Huawei-k garai hartan erabiltzen zuten negozio eredua, eta azken bi urteetan utzi egin dute. Realme X50 Pro 5G-ari buruz ari gara.\nGailuaren izenak deskribatzen duen moduan, terminal hau 5G bertsioan soilik eskuragarri, fabrikatzaileari arazo bihur dakiokeen erabakia, izan ere, 5G bertsio bakarra eskainiz gero, eta ez beste fabrikatzaile batzuek bezala 4G, terminalaren prezioa gora egiten du eta jada ez da erabiltzaile askoren aukera.\n1 Realme X50 Pro zehaztapenak\n2 Realme X50 Pro-k eskaintzen diguna\n2.2 Prozesadorea eta RAM\n2.3 Realme X50 Pro-ren kamerak\n3 Realme X50 Pro prezioa eta erabilgarritasuna\nRealme X50 Pro zehaztapenak\nScreen 6.44 hazbeteko Super AMOLED - 90 Hz - FullHD bereizmena - HDR10 +\nBiltegiratzea 128 / 256 / 512 GB\nAtzeko kamerak 64 mp angelu zabalekoa (20x zoom hibridoa) - 8 mp angelu ultra zabalekoa - 12 mpx teleobjektiboa - erretratuetarako lentilla zuri-beltza\nAurreko kamerak 32 mpx f / 2.5 - 8 mpx ultra angelu zabaleko f / 2.2\nAndroid bertsioa Android 10 Realme UI pertsonalizazio geruzarekin\ndimentsiotan 158.9 × 74.2 × 9.3 mm\npisua 207 gramo\nprezioa 599 eurotik aurrera\nRealme X50 Pro-k eskaintzen diguna\nBi eredu aurkeztu zituen iaz ez bezala, gama ertaina eta gama altukoa Realme 3 Pro eta Realme X2 Pro-rekin prezio merkean baino gehiago estaltzeko, Indiako konpainiak merkaturatzea erabaki du eredu bakarra, merkaturatzen den modeloa hiru bertsio desberdinetan, non biltegiratze espazioa eta RAM memoria aldatzen diren.\nBenetan baten aldeko apustua 6,44 hazbeteko pantaila FullHD + bereizmenarekin (2.440 × 1.440), HDR10 + eta Gorilla Glass 5 babesarekin Corning fabrikatzaileak. Pantailak hatz-marka sentsorea du aurpegiaren ezagutza sistema eskaintzeaz gain. Orain arte, ez dago ezer arruntetik eta ezin dugu beste terminaletan aurkitu.\nTerminal honen erakargarritasun nagusia 90Hz Super AMOLED pantaila, aurreko kamera bi elkartzen diren goiko ezkerreko izkinan zulo bikoitza biltzen duen pantaila, telebistaren joera bera jarraituz Galaxy S10 + Samsung abian jartzearekin jarraitu ez duena Galaxy S20.\nProzesadorea eta RAM\nRealme, gama altuan nitxo bat landu nahi duen edozein fabrikatzailek bezala lehia zaitez zurekin Samsung eta Apple-rekin, gaur egun merkatuan eskuragarri dagoen Qualcomm azken prozesadorea aukeratu duzu, Snapdragon 865. Bertsioaren arabera, hiru desberdin daude, Realme X50 Pro 8 GB RAM eta 128 GB biltegiratze bertsioan eskuragarri dago. 8 GB RAM eta 256 GB memoria eta 12 GB RAM eta 512 GB memoria.\nRealmen ez dute gastuetan miatu nahi izan eta LPDDR5 memoria ezartzen dute, gaur egun merkatuan aurki dezakegun azkarrena baita biltegiratze sistema ere, UFS 3.0, Galaxy S20 gama berrian ere aurki dezakegun gauza bera.\nRealme X5 Pro kudeatzen da Android 10 Realme-ren pertsonalizazio geruzarekin eta multzo osoa 4.200 mAh bateriarekin kudeatzen da, hasieran erabilera egun luzea jasateko nahikoa baino gehiago izan beharko lukeen bateria. Bateriak 65W arteko karga azkarra onartzen du eta USB-C konexioa du.\nRealme X50 Pro-ren kamerak\nArgazki atala erabiltzaile gehienen artean garrantzitsuenetakoa da, kamera kopurua eta eskaintzen dituen ezaugarriak gero eta gehiago aztertzen dituzten erabiltzaileak. Zentzu horretan, Realme X50 Pro-k ez du atzean utzi nahi eta 4 kamera ditu:\n64 mp-ko sentsore nagusia f / 1.8rekin 20x zoom hibridoarekin\n8 mpx f / 2.3 angelu oso zabalarekin\nTeleobjektiboa 12 mpx f / 2.5\nLente zuri-beltza f / 2.4 erretratuetarako\nZoom hibridoari hori deitzen zaio kameraren bereizmena eta zoom optikoa erabiltzen ditu. Konpainiak ez du zehaztu kamera nagusiak eskaintzen dituen handitze optikoen kopurua.\nAurrealdean, gainera, berritasun garrantzitsu bat aurkitzen dugu, Realmek ezartzeko hautua egin baitu bi kamera:\n32 mp-ko nagusia f / 2.5 irekierarekin\n8 mp-ko angelu oso zabala f / 2.2 irekierarekin\nBeste behin erakusten da hori taldeko selfiak oso garrantzitsuak dira erabiltzaile askorentzat. Modelo honek biltzen duen angelu ultra zabalari esker, askoz ere errazagoa izango da gure lagunekin selfiak egitea.\nRealme X50 Pro prezioa eta erabilgarritasuna\nRealme X50 Pro apirilean sartuko da merkatura eta bi koloretan egingo du: gorri rustikoa eta goroldio berdea. Bi koloreak merkatuan sartuko diren hiru bertsioetan egongo dira eskuragarri, guztiak ezaugarri berdinak dituztenak eta RAM eta biltegiratze espazioa soilik aldatzen diren tokietan.\nRealme 5 Pro 128 GB biltegiratze eta 8 GB RAM 599 euro.\nRealme 5 Pro 256 GB biltegiratze eta 8 GB RAM 669 euro.\nRealme 5 Pro 512 GB biltegiratze eta 12 GB RAM 749 euro.\nArtikulu honen hasieran aipatu nuen moduan, hartu 5G teknologia gama berri honetako modelo guztietan, kaltegarria izan daiteke enpresarentzat, oinarrizko prezioa ia 150 eurotan handitzen denez, aurrekoarekin alderatuta, X2 Pro modeloa, oraindik salgai dagoen modeloa eta bere prezioa 390 eurora jaitsi du.\nArtikuluaren bide osoa: Gadgeten berriak » telefonia » Telefono mugikorrak » Realme-k berriro harritzen gaitu Realme X50 Pro 5G berriarekin\nXperia 1 II eta Xperia 10 II Sony-k gama altuko eta ertaineko konpromiso berria dira


Syntoramak artista berria aurkezten du: Arima Soul - Syntorama\nArima Soul proiektu berria jaio berri da eta Syntoraman formazio berri honen kontzertuekin lanean hasi gara. Soul formazio berri honen kontratazioa dagoeneko zabalik dago.\nMikel Makalak (baxua) eta Lidia Insaustik (ahotsa) sortutako proiektu berria da, eta geroago gehitu ziren taldera Paul San Martin (teklatuak) eta Hilario Rodeiro (bateria). 60 eta 70 hamarkadako Rhythm & Blues, Soul, Funk, Groove eta Jazz taldeen eragin argiarekin, baina baita estilo horietako korronte garaikideenari begira, hau da, Neo-Soula.\nZuzenekoetan, euskaraz abestutako abesti propioak jotzeaz gain, Soul estiloaren zenbait adierazleren bertsioak interpretatzen dituzte: Etta James, Curtis Mayfield, Marie “Queenie” Lyons, Gil Scott-Heron…\n2020ko udan Fredi Pelaezen Pottoko estudioan 5 kantu orijinalez osaturiko EP bat grabatu zuten, eta 2021aren hasieran “Premios Enlace Funk 2020” sarietan Talde Berri Onena sailean finalistak izan ziren. 2021eko udan, berriz, 7′ binilozko single bat argitaratu zuten Madrilgo Enlace Funk aldizkariaren zigiluan.\nOrain arte, dozena bat kontzertu eskaini dituzte; hala nola, Dabadaba (Donostia), Be Club! (Donostia), Modelo Aretoa (Zarautz), Arizkunenea (Elizondo-Baztan) bezalako eszenatokietan, baita zenbait jaialdietan ere, Musikaire (Elorrio), Tolosandblues (Tolosa), Jazz Herrian (Agurain), Atlantikaldia (Errenteria), Midnight Boogie Festival (Gasteiz), eta Altxerri Jazz Klub mitikoan, Donostiako 56. Jazzaldiko astean.\n2022ko udaberrian Donostiako Elkar estudioetan lehen disko luzea grabatuko du taldeak, Victor Sanchez soinu-teknikariaren gidaritzapean.\nSyntoramak artista berria aurkezten du: Arima Soul beste kontzertuak


Punto de Vista jaialdian zinema dokumentalaren inguruko artisten eta hizkuntzen arteko gurutzatzea jorratuko da - Iruñerria - euskalerriairratia.eus\nPunto de Vista jaialdian zinema dokumentalaren inguruko artisten eta hizkuntzen arteko gurutzatzea jorratuko da\nEuskalerria Irratia 2017-11-23 20:05\nJaialdiaren zuzendari artistiko berria Garbiñe Ortega da. Martxoaren 5etik 10era bitartean eginen da Nafarroako hainbat espazio desberdinetan eta bertako hainbat talderekin elkarlanean.\nPunto de Vista, Nafarroako Zinema Dokumentaleko Nazioarteko Jaialdiaren 12. edizioa 2018ko martxoaren 5etik 10era bitartean egingo da. Garbiñe Ortega izango da lehen aldiz lehiaketaren zuzendari artistikoa, iazko apirilean hautatua izan ondoren.\nPunto de Vistaren 2018ko programazioa Baluarten garatuko da, eta benetakoaren inguruan lan egiten duten artisten eta hizkuntzen arteko gurutzatzea jorratuko da, DOKBIZIA izeneko atal berriaren bitartez. Jaialdiak atzerabegirakoa eta argitalpena eskainiko dio zinemagileen arteko korrespondentziari, eta hurbileko ingurunera gerturatuko da, Planetarioa eta Gaiarre Antzokia bezalako espazioetan jarduerak antolatuko baititu.\nGarbiñe Ortegak, zuzendari artistiko berriak, eta haren taldeak Atal Ofiziala osatuko duten pelikulak hautatuko dituzte. Datorren edizio honetarako, 867 obra inskribatu dira. Horrez gain, jaialdiak palmaresko sari tradizionalak bere horretan mantenduko ditu: Punto de Vista Sari Nagusia Pelikula Onenarentzat, Jean Vigo Saria Zuzendaritza Onenarentzat, Film Labur Onenaren Saria, Publikoaren Sari Berezia eta Gazteriaren Saria.\nGarbiñe Ortegak aurkeztuko duen jaialdiak hitzorduaren mamia sakonduko du abangoardiako dokumentalarekin: "nortasun misto eta hibrido handia duten proposamenen hausnarketarako eta erakusketarako lekua. Programazioak aniztasunaren eta heterogeneotasunaren aldeko apustua egin nahi du, hiru balio aldarrikatuaz: bizia dena, hibridoa dena eta arrunta dena. Era horretan, programazioan, atal ofiziala, atzerabegirakoa eta saio bereziak ez ezik, bestelako proposamen artistiko eta formatuetarako espazio garrantzitsuak ere izango dira; hala nola, hitzaldi performatiboak, pieza eszenikoak eta site-specific delakoak. Horietan, ikusmen-artistak, koreografoak, filosofoak eta zinemagileak bilduko dira erreala denaren formez (ber)pentsatzeko orainaren konplexutasunetik".\nUrtean zazpi egunetan, Iruña zinema dokumentalaren gune bilakatzen da. Mundu osoko produkzioak lehiatzen dira errealitatea ikuspegi independentetik eta beharrezkotik eskuratzeko forma ezberdinekin. Modu horretan, atal ofiziala zinema ez fikzio garaikideko estilo eta erregistro mota guztietara irekita geratzen da. Aurreko denboraldiko onena jasotzen duen hitzordu zinematografiko nagusia egutegian, etorkizuneko apustu interesgarrienetariko batzuk ateratzen dituen aldi berean.\nLehiaketaren izpirituaren asmoa da deitutako zinemagileak pelikula bakoitzarekin jada egindako bideetatik haratago joaten saiatzea eta konpromiso etiko argiarekin egitea. Epaimahaiak kalitatea, orijinaltasuna eta, batez ere, gaitasuna aintzat hartuko ditu, Jean Vigok esaten zuen moduan, "begiak irekitzeko eta itxuretatik haratago ikusten laguntzeko".\nDOKBIZIA: diziplina arteko topaketa benetakoaren inguruan\nDOKBIZIA topaketak benetakoaren inguruan lan egiten duten artisten eta hizkuntzen arteko gurutzatzea eragin nahi du. Punto de Vistaren atal berriak urtero gai nagusi bat izango du; 2018ko edizioan, esate baterako, "DADME, PUES, UN CUERPO" azpititulua du, programazioa eraikitzeko erabiliko den premisa kontzeptuala. Dokumentala pantailaren barruan eta pantailatik kanpo kontuan hartzen duen programan honako hauek bezalako zinemagileak, ikusmen-artistak, filosofoak eta performers-ak izango dira: Trinh T. Minh-ha, Carlos Casas, Esperanza Collado, Idoia Zabaleta edo Nicolás Pereda, besteak beste.\nPlanetarioan egingo diren saioak\nAurten, Jaialdia haurrengana ere iritsiko da, eta Punto de Vistaren zenbait saio berezi Iruñeko Planetarioan egingo dira.\nJaialdia hasi aurreko asteburuan, familientzako bi saio egingo dira Planetarioan, animazio-piezekin eta pieza zientifikoekin, lehiaketa familiengana hurbiltzearren.\nKorrespondentziak zikloa: gutunak bezalako pelikulak\nZiklo honetan, korrespondentziaren ideiari eta gutunaren dimentsio goxo eta sekretuenari helduko zaio, lehen pertsonan, benetako trukea edo irudimenezkoa islatzen duten pelikulen zikloa eraikitzeko, beste behin ere garai guztietako eta normalean elkarrekin bizi izan ez diren zinemagileen artean. Gutun pelikulak, oharrak, postalak, erretratuak,… honako zinemagile handi eta hain ezberdinen miniaturen zikloa: Lumière anaiak, Dziga Vertov, Jonas Mekas, Helga Fanderl, Robert Fenz, Ute Aurand edo Jorge Honik.\n2018 Liburua, Korrespondentziak: pelikulak bezalako gutunak\nKorrespondentziak zikloaren inguruan, liburu bat argitaratuko da; bertan, proposatzen da bi zinemagilearen artean idatzitako gutunak —bidaliak izan ala ez— zinemaren historia ez lineala ezagutzeko modu pribilegiatua ez ezik, benetako historia ere izan daitekeela, garai eta leku ezberdinetako maila eta estratuek osatua.\nFrancisco Algarínek eta Garbiñe Ortegak argitaratu dute liburua, eta honela azaldu dute: “liburua pelikula bat muntatzen den bezalaxe eraiki da; alegia, zenbait bloke garatuta ideien, materien eta formen inguruan, era horretan alegiazko elkarrizketak, orain arte ezin susmatuzko harremanak, printzipio aldagarriak edo elkarren ondoan atsegin diren materialak alboan kokatuta eraikitako talka dialektikoak sortu ahal izatearren”.\nOrtegak ondorengoa adierazi du: "korrespondentzia zentzu irekian ulertzen dugu, kontuan hartuaz kasu askotan gutun batek balitekeela erantzunik ez jasotzea, hori ez zela inoiz bere amaiera izan. Ez dugu nahi, ezta ere, bereizketarik egitea sormen-prozesuen eta zinemagileen bizitza pribatuaren artean, hemen interesatzen zaizkigun sortzaileen obran gauza bat eta bestea gauza bera dela onartzen baitugu".\nHonako hauek bezalako zinemagileen gutunak argitaratuko dira: Jean Vigo, Joris Ivens, Chick Strand, George Franju, Stan Brakhage edo Marguerite Duras.\nAtal Ofizialean parte hartzeko izena emandako pelikulak\nPunto de Vistan, guztira 867 pelikula inskribatu dira, film luze eta film labur dokumentalen artean, eta 63 herrialdetakoak dira.\nObrak aurkezteko epea irailaren 15ean itxi zen. Hautapen Batzordea lanean ari da Punto de Vistaren 2018ko Atal Ofiziala osatuko duten 18 izenburu erabakitzeko. Hautatutako pelikulen berri urtarrilean emango da.\nZuzendari artistiko berria\nGarbiñe Ortegaren lan kuratoriala nazioarteko honako hauek bezalako instituzioetan erakutsi da: Lincoln Center-eko Film Society (NY), Tate Modern (Londres), Vienako Film Museum, Pacific Film Archive, National Gallery of Art (Washington) edo Bartzelonako Kultura Garaikidearen Zentroa. Ambulante Zinemaldiko programazioaren baterako zuzendaria izan zen, eta Euskal Herrian garatutako Zineleku ikus-entzunezko heziketa eta erakusketa proiektuaren baterako sortzailea da.\nHautapen Batzorde berria\nNuria Cubas, Matías Piñeiro eta María Palaciosek osatzen dute.\nNuria Cubasek zinema eta literatura ikasi ditu Madrilen. 2004an, Mexikoko Hirira joango da zinema-ikasketak sakontzera. 2013. urtean, "Pasajes de Cine" proiektua abian jarriko du, ikus-entzunezko hedapenerako espazioa Madrilen. 2015ean, berriz, FILMADRID sortu eta zuzenduko du; hau da, Madrilgo Nazioarteko Zinema Jaialdia. Gaur egun, Madrilgo Neomudejar Aretoko programatzailea da.\nMatías Piñeirok Zinema Unibertsitatean ikasiko du, eta, bertan, Zinematografia eta Zinemaren Historia irakatsiko ditu. 2011. urtean, Estatu Batuetara joango da Harvard Unibertsitateko Radcliffe beka egitera. Haren filmografian, ondorengoak aurki ditzakegu: "El hombre Robado" (2007), "Todos mienten" (2009), "Rosalinda" (2010), "Viola" (2012), “La Princesa de Francia” (2014) eta "Hermia & Helena" (2016). Gaur egun, New Yorken bizi da, eta Zinema irakaslea da Pratt Institute-ean.\nMaría Palacios komisarioa, idazlea eta akademiko espezializatua da abangoardiako zineman. Gaur egun, LUXen zuzendariordea da, Londresen; hots, artisten ikus-entzunezko praktikak babesten dituen erakundearena. Horrez gain, Courtisane Jaialdiaren zuzendaria izan zen Ganten, Belgikan. Proiekzioen, ekitaldien eta erakusketen komisarioa izan da makina bat jaialdi eta instituziotan; tartean, Tate Britain (London), Union Docs (New York), Cinematek (Brussels), Centre Pompidou (Paris) eta M HKA (Antwerp). The Visible Press-en baterako sortzailea da, zinemagileen eta zinemagileei buruzko idatziak argitaratzen dituen argitaletxea Londresen. Gaur egun, Elías Querejeta zinema-eskolako komisario-arloaren arduraduna da.\nAurrehautaketa Aitor Gametxok egin du,　zinemagilea eta muntatzailea. Egun, Tabakaleran, Kultura Garaikidearen Nazioarteko Zentroan, egiten du lan koordinatzaile eta programatzaile gisa zinemarekin zerikusia duten proiektuetan: REC: Zinema esperimentala, ZOOM, Pantaila Esperimentala eta Kamaleoriak Gara! Zinean.\nNazioarteko ordezkari lanetan honako hauek arituko dira: Andrea Lissoni, Londresko Tate Modern instituzioko zinema eta bideo departamentuko senior komisarioa eta Vdrome-ren baterako sortzailea eta komisarioa, artistek egindako zinema erakusteko online plataformarena; Jed Rapfogel, egun, Anthology Film Archives-en programazio-zuzendaria, New York-en (Jonas Mekas-ek sortutako instituzioa); eta Chizuru Usui, Film National Center of Japan-eko komisario-laguntzailea eta Asiako zinemaren sustatzailea.\nKartela eta haren autorea\nPunto de Vistaren 2018ko kartela ilustratzen duen irudia Dani Sanchis-en "Maris Posan" izenekoa da, eta ikuspegi berriaren aldeko apustua egiten du, logotipoaren, web orrialdearen edo katalogoaren diseinuaren berrikuntzan kokatzearekin batera. XII. edizioan, Punto de Vistaren kartelak collage bat aurkezten du, eta, antzinako teknika izan arren, estiloak eta formak modu oso askean nahasteko ideia modernoa erakusten du, irudiaren esku-hartze erradikalaren eta horrek adierazten duenaren ideia.\nBoluntarioak eta Epaimahai gaztea\nPunto de Vistak XII. ediziorako boluntarioak eta epaimahai gaztea eskuratzeko kanpainak hasiko ditu. Bi kanpainak bihar, azaroak 24, jarriko dira abian, eta 2018ko otsailaren 12ra bitarte irekita egongo dira. Interesatuta dauden pertsonek Punto de Vistaren web orrialdeko esteka honetan eman dezakete izena. Bestalde, Epaimahai gaztea bezala parte hartu nahi dutenek ere esteka honetan izena eman dezakete.\nKultura Hiru Herri Iruñea Uharte


Berriak | DBUS - Part 7\nDbusek bat egiten du Haurren Tratu Txarren Aurkako Nazioarteko Egunarekin\nApirilaren 25ean Haurren Tratu Txarren Aurkako Nazioarteko Eguna izango da eta Dbusek adierazi nahi du egunarekin bat egiten duela, AVAIM elkarteak (Tratu Txarrak Jasotako Haurren Laguntzarako Euskal Elkartea) antolatu dituen jardueretan lagunduz.\nHorregatik, igande honetan Donostiako hiri autobus guztiek egunaren kartela eramango dute, egoera hori bizi duten pertsonei babesa eta elkartasuna erakusteko eta kontzientzia sozial handiagoa lortzeko egingo diren jardueretan laguntzeko.\n23 Api, 2021\nDonostia izango da MAN etxearen 12 metroko autobus %100 elektrikoa probatuko duen lehen hiria\nDatozen bi asteetan, Dbusek MAN etxearen Lion ‘s City E modeloko 12 metroko autobus %100 elektrikoa probatuko du benetako zerbitzuan, bidaiariekin. Autobusak egunean 250 kilometrotik gora egiteko autonomia du. Donostia da autobus berri hau probatuko duen Estatuko lehen hiria, ondoren beste hiri batzuetan probatuko baita, hala nola Valentzian, Sevillan edo Malagan.\nProbak 24-Altza-Gros-Antiguo-Intxaurrondo eta 33-Larratxo-Intxaurrondo-Antiguo-Berio lineetan egingo dira, erabiltzaileekin eta benetako baldintzetan. Ibilbide zorrotza duten auzoarteko bi linea dira, egunero batez beste 240-270 km egiten dituztenak. Ibilgailu honekin orain arte Donostian probatutako autobus elektrikoen autonomia gainditzea espero da.\nAutobus berria gauez kargatzen da Kotxetegietan, 3 orduan, 12 metroko beste autobus elektriko batzuekin alderatuta denbora gutxiagoan, eta ez dauka kargatu beharrik ibilbidea egiten ari den bitartean. Bateriek 480 kWh-ko edukiera dute, eta 150 kW-ra arteko karga potentzia. Proiektu pilotu berri honekin, beraz, autobus elektrikoen teknologia honen egungo autonomia muga gainditu nahi da.\nGaur egun, MAN baterien belaunaldi berri batean ari da lanean, zeinak datozen urteetan 400 km-ra arteko autonomia edukitzea ahalbidetuko du, Dbusen operazio betekizunetara egokituta. MAN Lion ‘s City E modeloak ahalbidetuko du egungo bateriak bateria berri horiekin eguneratzea, ibilgailuaren autonomia areagotuta eta zerbitzuan fidagarritasun handiagoa eskainita.\nDbusen probatuko den autobusak flotan sartu diren azken autobus hibridoen estetika bera du, MAN Lion ‘s City (12c) Euro 6d modeloa, DGTren Eco etiketarekin, aurreko beira zabalagoekin eta lineari eta helmugari buruzko informazioa eskaintzen duten autobusaren kanpoaldeko kartel ikusgarriagoekin. Barrualdeari dagokionez, diseinu argia du, eta leku gehiago autobusaren atzealdean, beste lau eserleku gehiagorekin.\nDbusek MAN fabrikatzailearen 31 autobus hibrido ditu. Era berean, elektromugikortasunari dagokionez, azken urteotan Dbusek apustu garrantzitsua egin du teknologia berrietako autobusekin eta hainbat fabrikatzailerekin proiektu pilotuak sartu eta abian jartzearen alde. Flotan 12 metroko hiru autobus %100 elektriko, 12 metroko 50 hibrido eta 12 eta 18 metroko ibilgailu %100 elektrikoak ditu, baita autobus hibrido elektriko bat ere, eta horiekin guztiekin Euskadiko flotarik jasangarrienetako bat da.\n13 Api, 2021\nHorregatik, bihar, ostegunean, Donostiako hiri autobus guztiek ijitoen bandera eramango dute egun osoan zehar, Dbus herri horren aitorpena bultzatu eta ijitoen komunitatea errespetatuta beraiekin batera bizitzen lagunduko duten jardueren alde dagoela erakusteko.\nDbusek Autismoaz Kontzientziatzeko Munduko Egunarekin bat egiten du\nDatorren apirilaren 2an, ostirala, Autismoaz Kontzientziatzeko Munduko Eguna izango da eta Dbusek bat egiten du egunarekin. Horregatik, ostiral honetan, Donostiako hiri autobus guztiek kanpainaren kartela eramango dute egun osoan, autismoaren espektroko nahasmendua duten pertsona guztiei eta haien senideei babesa erakusteko eta gizartean kontzientziazioa handitzeko Gautenak (Autismoaren Gipuzkoako Elkartea) antolatutako jardueretan laguntzeko.\nDTK-k memoria aurkeztu du eta 2020aren balantzea egin du\nDTK-k 2020ko ekitaldiari dagozkion urteko kontuak eta Erantzukizun Sozial Korporatiboari buruzko Memoria aurkeztu ditu Administrazio Kontseiluan. Memoria jada eskuragarri dago esteka honetan: 2020. urteko memoria.\n2020a aurrekaririk gabeko urtea izan da, Covid-19ak, gizarteari maila guztietan asko eragin dion munduko pandemiak, markatuta egon baita. Garraio publikoa, oro har, asko kaltetu da, eta Dbusen eskaria %60,20koa izan da. Hala eta guztiz ere, konpainian lan egiten duten langile guztien konpromisoari, ahaleginari eta malgutasunari esker, zerbitzu segurua, kalitatekoa eta erakundeek ezarritako aldaketetara eta jarraibideetara egokitua eskaini da.\nKonpainiak egunez egun ahalegintzen jarraitzen du, garbiketa protokoloak eta segurtasunekoak ezarriz, kalitateko zerbitzua eskaintzen jarraitu ahal izateko eta erabiltzaileen konfiantza berreskuratu ahal izateko, horiek baitira egungo testuinguruan konpainiak dituen helburu nagusiak.\nDbus-ek, dibertsitate funtzionala duten pertsonekin eta adineko pertsonekin batera, autobusen ezaugarriak aztertu ditu\nDbus bi egunetan aritu da lanean dibertsitate funtzionala duten pertsonekin eta adineko pertsonekin autobusen ezaugarriak eta funtzionaltasunak aztertzeko. Lan saio horiek Donostiako Udaleko Mugikortasun Sailaren eta Donostia Lagunkoia programaren laguntzarekin egin dira. Programa horrek adinekoen bizi kalitatea hobetzeko eta hiria leku atseginago bat bihurtzeko lan egiten du.\nKotxetegien instalazioetan egindako saioetan, Begiris, Begisare, Elkartu, Gautena eta ONCE elkarteetako kide batzuk eta Donostia Lagunkoiarekin lankidetzan aritzen diren adineko pertsonak batzuk Dbuseko hainbat departamentutako arduradunekin batera aritu dira autobus flotaren ibilgailuen ezaugarriak eta hiri garraioa kolektibo horientzat garraiobide irisgarriago, atseginago eta seguruago bihurtzeko egin daitezkeen hobekuntzak ere aztertzen.\n2009az geroztik, Dbuseko autobus guztiak %100 irisgarriak dira, izan ere, zoru baxua eta arrapala dituzte aulki gurpildunak edo haurren kotxeak dagokien lekura iristeko. Era berean, 2020. urtearen amaieran flotan sartutako azken ibilgailuek hainbat hobekuntza dituzte, hala nola barra guztietan geldialdia eskatzeko sakagailuak eta braillez egindako errotulazioarekin, mugikortasun urriko pertsonentzako eserleku guztiak (eserleku berdeak) autobusaren martxaren noranzkoan kokatuak eta eserleku eredu berri eta ergonomikoago batekin, erdiko aldean haurren kotxeetarako eta aulki gurpildunetarako leku gehiago, sarrera zabalagoarekin eta oztoporik gabe, maniobrak errazago egin ahal izateko, edo kontraste handiagoa kanpoko zein barruko karteletan.\nAzken urteetan Dbus bere historiako berrikuntzarik handiena egiten ari da, eta une honetan ibilgailuek 6,7 urte dituzte batez beste. Ildo horretan, aurreikusita dago urte amaieran flotako lehen autobus artikulatu hibridoak zerbitzuan sartzea, eta autobus horiek ere esandako ezaugarriak izango dituzte.


Izena: Katuxa Jauregia\nHelbidea: Katuxaibarra Bidea,1\nEraikin bakartua da. Oinplano karratua du, eta horma gehienak manposteriazkoak ditu, alde nagusikoa izan ezik, hori harlanduz egina baitago.\nBi solairu eta ganbara ditu, eta lau bao ardatz. Beheko solairuan jauregirako sarbidea dago: zirkuluerdiko bi arku ditu, eta zutabe lodi bat erdian. Arku horien albo bakoitzean leiho bat ikusten da, hesitua.\nBeheko solairuaren eta lehenengoaren artean inposta bat dago, zertxobait molduratua. Lehen solairuan lau balkoi ikusten dira, hormigoizko idulkiekin. Erdiko bi balkoiek bat egiten dute eta, horien gainean, jauregiaren armarria dago.\nGanbaran lau leiho txiki ageri dira.\nGainerako aldeetan zenbait bao dinteldun ikusten dira. Nahiko egitura erregularra dute, baina guztiak ez dira garai berean eginak.\nJauregiaren inguruan bi dorre txiki daude, zirkularrak, zainketa lanak egiteko. Bietako bat eraitsita dago, bestea, berriz, eraikin baten barruan geratu da; hain zuzen, garai bateko zalditegien barruan.


Bailarako ikertzaile gazteen ekarpenak Seminarixoan – ztb bergara\nazaroa 20, 2021\nZientzia eta teknologiaren arlo desberdinetan bailarako ikertzaile gazteen ekarpenak ezagutzeko aukera paregabea izan da gaur Seminarixoan, ikertzaileek beraiek azalduta.\nAinara Leizeaga biologo gazteak Suediako lehorteek eta euriteek lurreko mikroorganismoetan duten eragina ikertu du munduko hainbat herrialdetako lurzoruen laginak erabiliz eta klima ezberdina duten inguruetan esperimentuak eginez. Horren berri eman du eta datuetan oinarrituta, esan du lurzoruan atmosferan baino hiru aldiz karbono gehiago biltzen dela. Eta ez hori bakarrik: lurzoruak gizakiok baino sei aldiz karbono dioxido gehiago isurtzen duela atmosferara.\nTeresa Gallastegi Biokimikan, Biologia Molekularrean eta Biomedikuntzan doktorea da eta azaldu duenez, ikertzaile gisa diziplina anitzeko proiektuetan egin du lan, ospitaleekin kontaktuan dauden hainbat ikerketa-zentrotako laborategietan. Proiektu horien helburua pronostiko edo/eta diagnostikorako biomarkatzaileak edo/eta diana terapeutikoak bilatzea izan da, besteak beste, minbiziari edo gaixotasun kardiobaskularrei aurre egiteko.\nAnder Elkororen txandan azaldu du Herri-lanetako Ingeniaritza Teknikoa ikasketak burutu dituela. 2014. urtean, Circa SA enpresan hasi zela lanean, ikertzaile eta garapen-teknikari gisa. “Aurrefabrikatutako hormigoizko elementuak egiten genituen bertan. Helburu nagusia produktuen propietateak hobetzea zen; baina, horrez gain, nanoteknologiak ahalbidetutako hobekuntzak ere aztertzen nituen. Horietako bat hauxe zen: titanio dioxidozko nanopartikulen gaitasuna materialen autogarbiketa eta airearen arazketa eragiteko”.\nJaione Iriondok materialen karakterizazio dinamikoa eta makina desberdinen portaera dinamikoa ditu ikergai. Horretarako, entsegu esperimentalak ez ezik, simulazio numerikoak ere egiten ditu, betiere ikuspegi dinamikotik. Ingeniaritzan doktorea da eta, 2015az geroztik, Mondragon Unibertsitatean dihardu lanean.\nMaider Baskaran Mondragon Unibertsitatean ari da konpositeetan ikerlari eta Industria Diseinuko eta Produktu Garapeneko Ingeniaritza Graduan irakasle. Hitzaldian jorratutako gaia honakoa izan da: CO2 isurtzeen murrizketa, garraio-industriak aurre egin beharreko erantzukizuna. Material konposatuek abantaila batzuk dituzte arazo horri aurre egiteko, haiei esker ibilgailuen pisua % 70 murriztu daitekeelako eta inpaktu batean metalak baino 5 aldiz energia gehiago xurgatzen dutelako. Hala ere, konpositeek gaur egun duten kostu handia oztopo da merkatuan txertatzeko. Arazo horren jatorrietako bat lehengaien eta ekoizpen-prozesuen kostu handiak dira.\nAzkenik, Itsaso Arrayago Kataluniako Unibertsitate Politeknikoan (UPC) ikertzaile- eta irakasle-lanetan dabilen bergararraren hitzaldian altzairuzko egituren diseinuaren oinarriak azaldu ditu, baita Sydneyko Unibertsitatearekin lankidetzan Europako Batzordeak finantzatutako NewGeneSS proiektuan gauzatutako aurrerapenak ere. Proiektu horretan garatutako egiturak diseinatzeko metodo berrien inguruan hitz egin du, non ordenagailuzko simulazio-teknikak erabiltzen diren egituren erresistentzia zuzenean kalkulatzeko, segurtasun-irizpide zehatzak erabiliz.\nBihar eta etzi Ilustrazioa ikastaroaren VI.ekitaldia izango da Laboratorium museoan.


Aiziritze 1989, kabalkadako eta prestaketako dantza irudiak — dantzan.eus\nHemen zaude: Hasiera › Albisteak › Aiziritze 1989, kabalkadako eta prestaketako dantza irudiak\nLapurtar-motxak jauzia markatzen Mañe Elgart dantza-maisua. Aiziritze, 1989-01-15. Irudia: Claude Iruretagoiena / Maritzuli.\nAmikuzeko (Nafarroa Beherea) hainbat dantzari heldu, Mañe Elgart dantza-maisua tarteko, dantzan ageri zaizkigu sarrera honetan jaso ditugun hogeita bi bideoetan. Dantza-jauziak dantzatzen ari dira bideo gehienetan, estilo eta nortasun propioan. Galtxetaburu soinuarekin eta Henry Uhaldebord atabalarekin ere ikus daitezke.\nAmikuzeko eskualdean kokatzen den Aiziritze herrian 1989. urtean emandako kabalkadako eta prestaketako irudiak grabatu zituzten Maritzuli konpainiako Claude Iruretagoienak eta Emilio Xabier Dueñasek 1989ko neguan. Lehenengo bideoan, Kabalkadako irudiak ageri zaizkigu, Dueñasek jasotakoak. Gainerako sorta, Iruretagoienak grabatutakoa da, kabalkadako eguneko irudiez gain, prestaketetakoak ere hartu zituen.\nBurgaintzi taldekoak ageri zaizkigu 1989an Aiziritzen eman zuten kabalkadan. Bestalde, Burgaintzi taldekoek kabalkadarako jauziak behar zen bezala ikasteko helburuarekin, inguruko adineko dantzariei bazkari baten aitzakian dantzarako gonbidapena luzatu zieten. Bazkal aurretik dantzan aritu ziren, altxor ederrak jaso zituen Iruretagoienaren kamerak, helduak jauziak edota fandangoa dantzatzen, bakoitza bere estilo propioan. Adibidez, batzuek kortak atzerantz egiten dituzte, beste batzuek aurrerantz. Dantzari bakoitzak bere erara dantzatzen du, egun dantzatu ohi dugun baino modu askeagoan.\nAiko taldeak Urraska: Dantza Jauziak-Sagasetaren bidetik disko-liburuan argitara eman zituen Iruretagoienaren irudiak 2010ean.


Metxa - Wikipedia, entziklopedia askea.\n(«Muki (soka)» orritik birbideratua)\nArgizarizko kandela baten metxa.\nMetxa erregai batez bustia airean dagoen muturretik errearazten den kotoizko soka mehea da. Erraz su hartzen duen gai batez eginiko soka izaten da. Kandeletan eta supizteko batzuetan erabiltzen da. Lehergaiei sua emateko ere erabiltzen dira metxak. Hauek hodi-formakoak izaten dira gaur egun: barnealdea merkurio fulminatozkoa izaten dute, eta kanpoaldea eztainuzkoa edo kartoizkoa izaten da. Antzina, poliki erretzen ziren metxak (berun azetatozko soluzio batean bustitako kalamuzko sokak) erabili ohi ziren.\nMultimedia: Cotton wicks


Pidginak eta kreolerak: komunikazio-hizkuntzaren bilaketa [Sareko Euskal Gramatika]\nLehen hizkuntza desberdina duten bi hiztunek mintzatu nahi dutenean edo bataren hizkuntza baliatuko dute, edo bestearena. Baina elkar-ulertzeko nahian bietatik batek bestearen hizkuntza ez baldin badu menperatzen, hirugarren hizkuntza bat erabil dezakete: komunikazio-hizkuntza (lengua vehicular gaztelaniaz, langue véhiculaire frantsesez); ' lingua franca' ere batzuetan erabiltzen da.\nGauza bera da bi hizkuntza-komunitate desberdinen kasuan: komunikatzeko beste hizkuntza bat beharko da baliatu, komunikazio-hizkuntza bat. Horrela, hizkuntza baten komunikazio-tasa (taux de véhicularité) neur daiteke hizkuntza horren hiztun kopuru osoaren eta ama-hizkuntza gisa dutenaren arteko erlazioa kalkulatuz (Calvet, 1987: 89). Ingelesaren oraingo komunikazio-tasa, adibidez, biziki gora da.\nHalere, hizkuntza erkiderik ez baldin badute, beste hizkuntza bat asmatuko dute, hizkuntza misto eta murritza, elementu eta osagai gutxiz osatua. Sortzen duten hizkuntzaren konplexutasuna bete behar dituzten komunikazio funtzioen araberakoa izango da. Hizkuntza berri mota hori pidgina edo sabira deitzen da. Printzipioz, pidgina ez da inolako hiztunen ama-hizkuntza, elkarrekin komunikatzeko tresna berria delako. Elkarrekiko hizkuntzarik ez duten norbanakoek edo komunitateek holako hizkuntza-tresna berriak sortzen eta erabiltzen dituzte.\nPidginen agerpena hiztun eta hizkuntza desberdinen ukipenari zor zaio. Elkar ulertzen ez duten hiztunak batzen direnean, hizkuntza komunik ez dutelako sortzen dira. Baina komunikazio-tresna linguistiko berri hori esparru eta une jakinetara mugatzen da.\nHasieran helburu komertzialetarako soilik erabiltzen ziren pidgin zenbait, hiztun batzuen ama-hizkuntza bihurtu dira. Beste kasu batzuetan Amerikara eraman ziren Afrikako edo Asiako esklaboek, nagusien mendebaldeko europar hizkuntzaren eta beren hizkuntzaren arteko fusioaz hizkuntza berria sortu zuten, hizkuntza komun bat garatzeko premia zutelarik, beren haurren ama-hizkuntza bilakatu dena. Hizkuntza horiek kreolerak deitzen dira.\nOinarritzat hartutako europar hizkuntza horiek frantsesa, gaztelania, ingelesa, nederlandera eta portugesa izan dira, kolonizatzaileena. Hizkuntza horiek kreoleren substratuak dira.\nSoziolinguistek hiru kreolera barietate bereizten dituzte. Lehena oinarri eman dion europar hizkuntzatik hurbilena dena, akrolektoa; bigarrena europar hizkuntzatik urrun dena, basilektoa; hirugarrena, mesolektoa, akrolektoaren eta basilektoaren artean dagoen tarteko hizkuntza-barietatea da.\nKreoleren egituratzearekin hizkuntzek beren morfologia flexiboa galtzen dute, gutxi gorabehera. Kreoleren beste ezaugarri bat da azkar hazten direla, kontaktuan ez diren hizkuntzak baino azkarrago. Halere, ikertzaileak ez dira ados kreoleren sorkuntza prozesuari buruz. Batzuen ustez, kreolerak herri-hizkuntzak dira, hizkuntza menderatzailearen lexikoarekin (europar hizkuntzaren funtsezko hiztegia) eta Afrikako edo Asiako hizkuntzan oinarritua den sintaxiarekin. Baina azken alde hau ez da zinez frogatua izan. Ohartu behar da esklaboak, jatorriz, hizkuntza asko eta desberdinetakoak zirela. Afrikako hizkuntza horiek kreoleren superestratuak lirateke.\nBigarren hipotesiak dio “hurbilketaren hurbilketa”ren bidez sortu direla. Esklaboek, lehen etapan, europar hizkuntzaz partzialki jabetu dira; gero esklabo kopurua emendatzen zelarik, esklabo berriak lehen esklaboen bidez jabetu ziren hizkuntzaz eta honela kreolera sortu, hurbilketaz hurbilketa.\nDena den, kreolen sorkuntza hizkuntza-ukipen bereziaren emaitza da, prozesua zernahi den. Lehen determinatzailea hiztunen historia soziolinguistikoa da eta ez hizkuntzaren egitura. Lehen-hizkuntza desberdinetako hiztunak izan behar dira, ukipen eleaniztasun egoera berri batean daudenak, beraz. Kreolizazioaren prozesuan sorburu-hizkuntza lexikalaren jatorrizko hiztunak ez direnen proportzioa eragile nagusietarik bat da. Kreolizazio osoak jatorrizko ez diren hiztun gehiengo handia behar du (Holm: 24).\nKreoleren sorkuntza hizkuntza-ukipen eta hizkuntza-aldaera mota berezia da. Kreolerak hizkuntza gazteak dira, horregatik garrantzitsuak dira hizkuntzen sorkuntza ulertzeko.\nEuskara Institutua, EHU, "Pidginak eta kreolerak: komunikazio-hizkuntzaren bilaketa", Sareko Euskal Gramatika (SEG), www.ehu.eus/seg


Italiako musikari misteriotsua — Gaztezulo\nItaliako musikari misteriotsua\nItaliako musikari misteriotsua Gazte bat Napoliko Sanità auzoko kaleetatik paseatzen ari da. Txanodun kirol-jertse beltzaz eta buru-berokiaz jantzita dabil. Kalean inork ez dio haren presentziari erreparatzen, auzoko edozein gazte izan daiteke, baina txanodunak uniformea daukala dirudi. Eszena lehen aldiz ikusten duenak pentsa dezake lapur bat dela; edota Napoliko kriminal txiki horietako bat. Baina mutil horri arretatsu begiratu beharra dago. Gaztearen zapatiletan eta kirol-jertsean hitz esanguratsu bat dago letra handiz idatzita: Liberato https://www.gaztezulo.eus/albisteak/italiako-musikari-misteriotsua https://www.gaztezulo.eus/albisteak/italiako-musikari-misteriotsua/@@download/image/liberato.jpg\nTestua: Ane Irazabal @AneIrazabal\nGazte bat Napoliko Sanità auzoko kaleetatik paseatzen ari da. Txanodun kirol-jertse beltzaz eta buru-berokiaz jantzita dabil. Kalean inork ez dio haren presentziari erreparatzen, auzoko edozein gazte izan daiteke, baina txanodunak uniformea daukala dirudi. Eszena lehen aldiz ikusten duenak pentsa dezake lapur bat dela; edota Napoliko kriminal txiki horietako bat. Baina mutil horri arretatsu begiratu beharra dago. Gaztearen zapatiletan eta kirol-jertsean hitz esanguratsu bat dago letra handiz idatzita: Liberato\nGazteak ibiltzen jarraitzen du eta metro gutxira bi kameralari hurbiltzen zaizkio. Inguruan dauden pertsona guztiek harriduraz aztertzen dute gertatzen ari dena. “Liberato, Liberato da!”, oihukatu du mutil batek. “Kendu buru-berokia!”, esan dio beste batek. Italiako musikari misteriotsu berriak ez du inor epel uzten.\nLau urte igaro dira Liberato ezagutzera eman zenetik, eta, orduz, geroztik, errekor guztiak gainditu ditu.\nLiberatoren bideoklipek 75 milioi bistaratze dituzte eta bere kontzertuak milaka pertsona batzeko gai dira. Halere, inork ez du inoiz bere aurpegia ikusi. Artistaren kontzertu batera joateko tiketak erosten dituenak, azken unera arte ez du jakingo kontzertu hori non egingo den. Musikariari izugarri gustatzen zaio ezustearekin jolastea.\nLiberatok Italiako musika suspertu du eta estigma asko apurtu ditu. Izan ere, abeslariak napolitarrez abesten du eta harro dago gainera. Vesubioren hiriko musika neomelodiko tradizionala oinarritzat hartuz, berezko estiloa sortu du Liberatok. “Napoliko txoniak dira bere protagonistak, alegia, txandalak, gurutzedun zintzilikariak eta orrazkera ausartak dituzten neska-mutilak. Baina klixeetatik aldenduz, Liberatoren munduan gazte horiek ez dira kriminalak. Hiri konplikatu batean bizirauteko eguneroko borroka eta maitasuna islatzen dute abestietako letrek. Bere bideoklipak istorio luze baten kapituluak dira ”, adierazi du Gianni Valentino kazetari napolitarrak. Nove Maggio edo Tu t’e scurdat’ ‘e Me abestiekin belaunaldi berrietara iritsi da eta Napoliren irudi ezezaguna erakutsi du. Zaborraren, degradoaren eta Camorraren hiritik haratago, mugimendu kultural berritzaileak dituen zentroa da Napoli.\nChi è Liberato? (Nor da Liberato?), sinatzen du Napoliko Quartieri Spagnoli auzoko graffiti batek. Napolitarren artean hamaika apustu egin dira. Batzuentzat, poeta gazte bat da. Beste batzuentzat, berriz, hainbat musikariz osatutako kolektibo bat. Edonola ere, Liberatok 180 graduko bira eman dio Italiako musika industriari. “Benetan uste duzu merezi duela hainbeste urtez ezkutatzea, orain nire nortasuna zuri argitzeko?”, esan zion iaz Rolling Stone aldizkariko kazetari bati. Hori hala, Italiako Musikaren Banksy gisa batailatu dute askok. Napolin egindako azken kontzertuan, txalupa batean agertu zen hondartzaren aurrean zegoen agertokira. Eszenaratzea, ikuskizuna eta musika ona. Liberato kataloga ezina da.


2017-01-25 Idazlea: AzkoitiaBai AzkoitiaBai Iruzkina idatzi\nGaur 2017/01/25 ko udal bilkuran gure taldeak esan eta bozkatutakoak:\n1.- Aurreko bilkurako aktaren onespena,hala badagokio.\n2.- Behin betiko onespenen berri ematea.\n3.- Aurrekontuari buruzko informazioa.\nHilero bezala gure aipamena biolentzia matxistaren aurka:\nUrtea hasi berri dugu eta biolentzia matxistak ez du deskantsurik hartzen. Dagoeneko baditugu emakume erailak eta ez dira urrunekoak, adibidez, orain dela egun gutxi barru, Burlatan.\nTxikitatik, berdintasunean egin beharko da lanik sakonena eta gazteen heziketak izango du behar bada garrantzirik handiena, baina hildakoek eta batik bat beren familiek jasaten dutena izugarria da eta salatu beharrean aurkitzen gara.\nFutbol mundua ere lotsagarri dabil aspalditxo, batik bat Sevilla aldean, jarraitzaile batzuek, beren manadaren babesean indarkeri matxista defendatu dute aste bukaera honetan, bortxaketagatik atxilotuta dagoen, Gordo deritzon, beraien taldekide baten alde pankarta bat jarriz eta aurretik bere emaztea jipoitzeagatik salaketa jaso zuen jokalari bati animuak emanez eta hau gutxi ez balitz, bere emaztea puta bat zela deiadar eginez.\nBasakeria hauek denon artean salatu behar ditugu.


Tuteran abiatuko da 44. Nafarroako Bertsolari txapelketa otsailaren 9an - Mendialdea - Erran.eus\nTuteran abiatuko da 44. Nafarroako Bertsolari txapelketa otsailaren 9an\nTtipi-Ttapa 2019-01-28 13:00\nBertsolari, aurkezle, gai-jartzaile eta antolatzaileak, Barañainen larunbatean egindako aurkezpenean.\nUrdazubin eta Iruritan final-laurdenetako saio bana izanen dute otsailaren 10ean eta 16an eta Lesakan azken finalaurrekoa martxoaren 10ean\n30 bertsolarik eman dute izena Nafarroako Bertsolari Txapelketan, eta behin aurre-kanporaketak igarota, 24 izanen dira Erriberan abiatuko den ibilbidean. Guztira, lau final-laurden, hiru finalaurreko eta finalak osatuko dute txapelketa. Iruñeko Anaitasunan jarriko zaio azken puntua, martxoaren 23ko finalean.\nHastear da 2019ko Nafarroako Bertsolari Txapelketa. Otsailaren 9an abiatuko da Tuteran, eta martxoaren 23an bukatuko da, Iruñeko Anaitasuna kiroldegiko finalean. Tartean, zortzi saio izanen dira, bertze horrenbertze herrietan. Guztira, lau final-laurden, hiru finalaurreko eta finala izango ditu 44. Nafarroako Bertsolari Txapelketak. Tuteratik Urdazubira, Iruritatik Lizarrara, Atarrabiatik Etxarri Aranatzera eta Lesakatik Iruñera, Nafarroaren berdeak, horiak eta gorriak zeharkatuko ditu. Bide bat bertsoarena, euskara Nafarroan barrena barreiatzeko, mila kolore eta mila Nafarroa diren Nafarroa honetan.\nUrtarrilaren 26an aurkeztu zuten txapelketa Barañainen, Nafarroako Bertsozale Elkarteak egindako urteroko batzar nagusiaren ondotik. Txapelketan ariko diren bertsolari, epaile, gai-jartzaile eta antolatzaile andana bildu dira aurkezpen argazkian.\nGuztira, 30 bertsolarik eman dute izena aurtengo txapelketan. Lehen aldiz parte hartzen zuten seirek, duela bi urteko sailkapeneko azken seiekin batera, aurre-kanporaketak jokatu zituzten urtarrilean, eta horren ondotik bidean geratu ziren sei bertsolari. Horrenbertzez, 24 izanen dira Tuteran hasiko den ibilbidean. Martxoaren 23ra arte, zortzi saiotan ariko dira, Nafarroako geografia anitzean barrena. Iruñeko Anaitasuna kiroldegiko finalean itsasoratuko dira bide horretako urak. Bertsolariekin batera, zazpi epailetako taldeak, hamabost gai-jartzailek eta hamarnaka laguntzailek egingo dute posible egitasmoa.\nUrteak joan urteak etorri, Nafarroako euskal kulturaren erreferentzia nagusietakoa bihurtu da Nafarroako Bertsolari Txapelketa. Baina ez da bat-bateko lorea. Txapelketa urtean zehar egiten den lan isilaren fruitu da, bertsolaritza transmititzeko alorrean egindako lan eskergaren ondorio zuzena. Bide horretan, aipatzekoa da Bertsolaritza Irakaskuntzan egitasmoa, Nafarroako Bertsozale Elkarteak Nafarroako Gobernuaren eta tokian tokiko udal eta mankomunitateen laguntzarekin antolatua, urtero 2.400 ikasle baino gehiagorengana iristen dena, eskola orduetan bertsogintza eta ahozkotasuna landu dezaten. Era berean, ezin ahaztu Bertso Eskolen sarea, herri eta auzoetako transmisiorako gune biziak biltzen dituena. Azkenik, aisialdiaren eremuan antolatutako egitasmoek osatzen dute transmisioaren alorra.\nTxapelketa, beraz, bertsogintzaren eta euskararen aldeko lan horri bultzada emateko aukera ederra da. Nafarroako bertsolariei ikusgarritasuna emanez, bertsogintza sustatu eta gizartean ezagutarazteko aukera emanen duen egitasmoa martxan da. Gozatu eta gozarazteko unea iritsi da.\nEskualdeko bertsolariei dagokienez, Eneko Fernandez lesakarra eta Alazne Untxalo iturendarra Tuterako lehenbiziko saioa ariko dira otsailaren 9an, Aimar Karrika, Mikel Lasarte, Joana Ziganda eta Saats Karasatorrerekin batera. Maialen Belarra doneztebarra izanen da gai-jartzaile saio horretan. Otsailaren 10ean, Urdazubiko Kultur Etxean eginen den bigarren saioan Iban Garro lesakarra eta Iker Gorosterrazu iturendarra ariko dira. Julio Soto txapelduna, Saioa Alkaiza, Irati Majuelo eta Sahats Aleman ere ariko dira. Ainhoa Larretxea beratarra izanen da gai-jartzaile. Otsailaren 16an Iruritako Gizarte Bilgunean jokatuko den saioan gehienak eskualdekoak izanen dira: Xabi Maia elizondarra, Leitzako Joanes eta Xabat Illarregi anaiak, Xabier Terreros lesakarra eta Patxi Castillo beratarra ariko dira, Endika Legarrarekin batera. Otsailaren 17an Lizarran jokatuko den azken finalaurrekoan, Julen Zelaieta beratarra, Josu Sanjurjo lesakarra, Amaia Elizagoien oronoztarra eta Diego Riaño leiztarra ariko dira, Eneko Lazkoz eta Sarai Roblesekin batera.\nFinalaurrekoak martxoan jokatuko diruzte: 3an Atarrabian, 9an Etxarri Aranatzen eta 10ean Lesakako Harriondoa Kultur Etxean.\nUrdazubiko saiorako bi sarreren zozketa\nNafarroako Bertsolari Txapelketa 2019 prentsa-dosierra


Udaleku irekietan 580 ume ibiliko dira - Oñati - Goiena.eus\nUdaleku irekietan 580 ume ibiliko dira\nOihana Elortza 2018-06-26 15:25\nApar festa egin ohi izan duten udalekuetako egun batean\nDatorren astelehenean, uztailak 2, hasiko dira udaleku irekiak Oñatin. LH6 arteko 580 umek eman dute izena aurten eta uztailaren 27ra bitartean ur jolasak egingo dituzte, altxorrak bilatuko dituzte eta irteerak egingo dituzte, besteak beste. Nagusienek institutu aurreko plazan izango dute topalekua. Arte udalekuak ere uztailaren 2an hasiko dituzte.\nUdalak eta Txaloka ludotekak prest dute dena udalekuetarako. 580 umek hartuko dute aurten parte uztaileko udaleku irekietan, 3 urtetik hasi eta 12 arte. Aurreko urteetan egin duten moduan, aurten ere eskulanak, ur jolasak, ginkanak, txangoak eta beste hainbat jolas egingo dituzte. Leire Zumalderen esanetan, aisialdi hezitzaileak izango dira beste behin, euskaraz jolastuz eta gozatuz. Umeekin batera 62 begirale ibiliko dira eta koordinatzaileak beste lau lagun izango dira.\nAzken urteetan bezala, gaztelekua eta ingurua izango da umeen topaleku nagusia. Aurten, baina, nagusienek institutu aurreko plazatxora joan beharko dute; bukatu ere hantxe bukatuko dute goiza.\nHoriak: HH3. Sotoan\nBerdeak: HH4. Topalekuan (Gaztelekuaren sarrera nagusitik, parrokia aldetik)\nLaranjak: HH5. Berdura azokan\nUrdinak: LH1. Berdura azokan\nGorriak: LH2. Berdura azokan\nBeltzak: LH3 eta LH4. Zuazola institutu aurreko plazan\nMoreak: LH5 eta LH6. Zuazola institutu aurreko plazan\nOrdutegia ohikoa izango da: 10:00etatik 13:00etara. Zaintza zerbitzua 08:15etik 10:00etara egongo da eta umeak sotora eraman behar dira 08:15erako. 10:00etarako, zaintzako begiraleek eramango dituzte dagokien tokira.\nLehen egunean orria banatuko zaie umeei udalekuak irauten duten bitartean begiraleren batekin autoan joan beharra edukiz gero, horretarako baimena eskatuz.\nUdalekuen gaineko informazio orokorra emateko bilerak egingo dituzte bihar, eguaztena, gaztelekuan: 18:00etan izango da euskaraz eta 19:00etan gazteleraz


13/13 sumarioan auzipetuta dagoen Saioa Agirre zornotzarrari babesa emateko plataforma sortu dute Zornotzan | www.amorebieta.com\nInicio Noticias 13/13 sumarioan auzipetuta dagoen Saioa Agirre zornotzarrari babesa emateko plataforma sortu dute...\n13/13 sumarioan auzipetuta dagoen Saioa Agirre zornotzarrari babesa emateko plataforma sortu dute Zornotzan\nSarekada poliziala egin zenetik 11 urte beteko diren honetan, datorren uztailaren 12an hasiko da Espainiako Auzitegi Nazionalean zortzi euskal herritarren kontrako epaiketa 13/13 auziaren harira. Fiskaltzak 77 urteko espetxe zigorra eskatu dudenentzat. Tartean Saioa Agirre Arauko zornotzarra epaituko dute. Fiskaltzak 7 urteko espetxe-zigorra eskatzen du harentzat. Saioa 2010eko apirilaren 14an atxilotu zuen Guardia Zibilak Sopelako eskolan, hiru urteko haurrekin lanean ari zela. “Bost eguneko inkomunikazio aldian torturatua izan zen eta emakume izateagatik sexu-erasoak eta umiliazioak pairatu zituen”, igorritako prentsa oharrean azaltzen denez.\n“Euskal preso politikoen afera konponbiderantz norabidetzeko harreman zuzena eta bete-beteko lana behar zirela gauza jakina zen. Epaituak izango direnak modu aktiboan zenbiltzan Euskal Preso Politikoen Kolektiboa agertoki berrira egokitzen laguntzen eta eragile aktiboa izan zedin”.\nBaina hamaika urte geroago, zoritxarrez, gatazkaren ondorio ugarik konponbiderik gabe jarraitzen dute, denboran luzatzen eta lokazten, sufrimendua eta samina eragiten.\nHonegatik guztiagatik, gaur iragarri nahi izan dute 13/13 EPAIKETARI EZ! plataforma eratu dutela Zornotzan, Saioari babesa emateko eta epaiketa hori denboraz eta lekuz kanpo dagoela salatzeko. Plataforma sortuta, datozen asteetan elkarrizketak abiatuko dituzte Zornotzako alderdi politikoekin, sindikatuekin eta eragile sozial ezberdinekin, epaiketa bidegabe honen aurrean erantzun zabala, anitza eta bateratua lortze aldera.\nArtículo anterior“Aupa gazteak” abestia ikasteko bideoa\nArtículo siguienteLos azules no estarán solos